Pi Aung San Suu Kyi Ni 17 Sung Europe Khawmual Tlawnnak Report - Chinland Today Media\nJune 28, 2012 5:08 am·12 comments\nPi Suu Kyi Europe khawmual pawl a tlawnnak a tawizawng ih lawrkhawm a si. Thaisun ah Kawlram a tlung kirsal ding thu a sim. A hnuai ah a sangsangten a khualtlawnnak ih a hmuhtonmi pawl ngan a si.\nPi Aung San Suu Kyi Tlawn Hmaisabiknak Thailand Ram\nThailand Ram Tlawnnak Thu- 29 May 2012,\nKum 15 lenglo khuahkhirhnak phun dangdang hnuai ih ka um hnu ah 2010 ahkhan thlah zalen ka si. Hrantaang ih ka um sung ah kan leitlun ram tampi a rak thangso ih kan ram mipi khal an rak thangso zet. Cutin, kan National League For Democracy (NLD) party le unau dang pawl thawn hmaiton ih kan tawngaw sal thei tikah ka aipuang sinsin. Tui kum May 8, 2012 ah ramdang tlawn theinak passport ka dil mi siannak ka ngah thu kan thei. Ka lungawi ngaingai. Cuirual ah ram dangdang hruaitupawl hnen ihsin an khua le ram ah tlawng dingah sawmnak tamzet ka dawng bet.\nKum 24 hnu ih ram leng suakih ka khualtlawnnak hmaisabik cu Thailand ram ihsin ka thok. San thuanthu ngan dingih ka khualtlawnnak hmaisabik Thailand khawpi ahcun i thluntu ziangmawzat pawl thawn kan lut. Vanzam hmunpi ah Thailand ram hruaitu upapawl cun in ra hmuak. Cutin, khawsung lam pan in motaw thawn kan feh. Kawtthleer ah kan ram mipi vakvai a thawng a thawng ih au thawm hlavang in ka thei. Khat lei zawng ih ka ruah ah lung a zuur duh zet fawn. Ka motaw tomi sangkate kehlam le vorhlam kau ihsin lamzin kap ih mipi kut in zap celceltupawl mithmaitha pe ding ah ka mit sukso ka leen.\nMithen cun kan ram thantar an hawi, mithen lehcun an kut an zaap. Thantar thenkhat parah “Kan inn ah kan tlung duh” tin an tar. Kan hminpum ih in auhtu le Daw Suu tiih in autu an tam. Mithenkhat cu in hmu ngah diriam ah an mithli luang tla ka hmu hai.\nCutin, thuthangca ngantupawl ih ngan bangin Thailand khawpi sung ka lut cu hlasakthiam hminthang bangin keimah hmu duh hrimhrim ah mipi a thawngtel an pungkhawm. U Thei Sein cun hivekih ka sunlawi dingmi a theihcia ruangah Thailand ih a khualtlawn tumnak a thulh phah.\nThailand ih ka fehnak san sawn cu “World Economic Forum” kai ding ka si. WCF meeting khal tluangte’n ka kai suak thei. Thailand ih um kan mipipawl hnenah ka theitawk suah ih taan ka lak tum thupawl khal ka sim thei. Cun, Thailand ram hruaitu Thai Prime Minister Vingluk Shinawatra thawn khal tawngaw in komawknak kan nei ngah. Thailand ah Kawlrammi 2.5 million lenglo um dingih zum a si. Cuilakah refugee le hnatuan dingih vakvai 50,000 lenglo an um.\nMae Sot refugee camp 9 ahkhin Karen refugee an tambik. Kan dung baihte ahkhan International Organization le UNHCR lam ihsin in-ei hrang bawmnak an timal ruangah Thai ih refugee pawl in-ei-lam ah an rak harsa zet. Curuangah hivek harsatnakpawl khal hotupawl hnenah zangfahnak nei ding ah ka sim. Culawng siloin, hnatuan ih khawsapawl hrang khalah khawsa thei ding le zalen deuh ih um thei dingah hotupawl hnen thotho ah ka sim. Asinan, Thai ih kan mipipawl thawn a faalin thurel tlang theinak pek ka si lo ruangah hmaiton in mipipawl thawn komawknak kan nei theilo ih pawi ka ti zet a si.\nMipi hmai thusim caan le conference pawl ahcun hi kan mipi vakvai pawl hrang zangfahnak le theithiamnak nei dingah ka theitawkin dilnak ka nei vivo. Cuihlei ah kan mino le tlangval tha zetzetpawl fimthiamnak zir ngahlo ih an caan tha liam ding ka hraphriatnak pawl tla ka tarlang bet. Ni 5 sung Thailand ka caam nak ah India Prime Minister Dr. Manmohan Singh thawn khal thureltlangnak kan nei ngah ih India le kan ram hmalak tlang ding thu khal kan rel tlang thei.\nSwitzerland Ram Tlawnnak\nGeneva, Switzerland – June 14, 2012\nKan tum hnakin minit 30 hrawng in Switzerland khawpi kan thleng tlai. Ram hruaitu upapawl le hlasakthiampawl tla in, in rak hmuak. Ka cawlhbangreh hnu ah International Labour Conference avei 101st nak ah thusimnak ka nei cih. A hleice in, kan ram in hngilhlo ih bawmnak in peknak pawl parah lungawithusimnak ka nei ih sungkua pakhat bangih kan tuan khawm ding ka duhthu khal ka sim.\nThuthang latupawl thawn komawknak kan nei salih ruahlopin mizan lam ih ka damlonak/nuamlonak a luar. Thu ka sim rero lai mi ka cawlhsan. Ramleng boruak ka neh lo ih ka luzing, ka luak, ka lu khal a naa seksek hluh lawk. Sivai thawn in tuamhlawm ciamco ih ka keel ka awh thei sal. Ka damlonak luar vivo ding ka phan ruangah ni reilote sung cawlhhahdamnak caan ka nei. Ka sibawipa khalin ka damlonak zual sinsin thei a si ruangah ka hrang a theitawk a suah ve.\nThuthanglatupawl thawn thusuhnak le sannak ka tuah theitawk in ka nei sal. Cui hnu ah Geneva kawthler hruut in kan feh ih Bern ih Swiss parliament rorelnak innpi pawl in zoh pi. Mipi cu keimah hmu duh ah in rak hmuak ih an au celcel. Bergen thotho ah 1990 ih in rak pek zomi Rafto Prize for Human rights tla cohlang tharsal nak ka nei. Switzerland ih thuthanglatupawl thawnkomawknak a phunphun le ILO conferee hmang ih ramdang hotu upapawl thawn kan tonawk hnu ah Oslo, Norway khawpilam pan ding ah ka tim ka tuah.\nNorway Ram Tlawnnak\nOslo, Norway June 15, 2012\nOslo khawpi pan in kan feh ih June 15 ahkhan Nobel khawpi Oslo, Norway tluangte’n kan thleng thei. Vanzamleng tumnak hmunpi ihsin ram hruaitu le Nobel tawlreltu upa pawlin in rak hmuak. Mipi 12,000 lenglo keimah rak hmuak ih an au celcel ka hmuh tikah ka thin a nuam zet. Norway ram hruaitu Jens Stoltenberg le a innsangnu thawn khal thunuam reltlang in zanriah kiltlangnak khal kan nei.\nNi 16 June: Liam cia thu ko kir sal in 1991 ih Nobel Peace Prize, Norway ih in rak pek lai ah kei cu innpi sungah suak theilo ih khum ka siih ka innsangpa Michael Aris le ka fapa pahnih Kim le Alexander tei pafaza in ka laksawng dawn mi an rak la. Kum 20 lenglo hnu ah 1991 ih ka laksawng don mi la sal dingah Oslo City Hall ka thleng nguarngo sal.\nTuitum ka thlennak kip ah kan ram hin zalennak lamzin feh dingah a thok fang a si tiah ka sim vivo. Ka laksawng dawn mi $1.3 million pawl khal cu harhdamnak sizungpi hrang le zirnaklam hrangah ka hlu thluh. TV le thuthangca ih nan hmuh bangin Oslo ih Noble lecture ka peknak ah Norway ram hruaitu upapawl, lalnu, hlasakthiam ziangmaw zat le Bono pawl khalin in telpi ih a diriam thlak um zet a si.\nNobel Peace Prize cohlannak thu ka sim thluh ah a ngaitu mipi zaten lungawi in minit 2 hnakih mallo an kut an beng. Awnmawi a phunphun thawn in awih. Nobel Peace Prize tawlreltupawl hnen ihsin lawmnak awkam a phunphun ka theih tikah ka lungawi sinsin. Mithen cun mipi hmai ih ka thusim lai caan kha Mandela moment tiah an sim hngehnge. Nobel Peace Prize ka cohlan lai cu ram tampi ah TV live ih pek a si.\nIreland Ram Tlawnnak – 18 June, 2012\nLeitlun ramhla sak theutupawl U2 band lakih mi langsar Bono 52 ih Jet thawn Norway khawpi kan suah san. Bono hin Noble Peace Prize ka cohlan ih ka caan hman pawl khal i tel pi ih Ireland ihsin i ra hmuak.\nTui kan hmuhawknak hi a veikhatnak khal a si. Ireland kan thlen ah jet ka rizet lawk. Jet tumnak hmun ah Kawlrammi pawl le Irish Foreign Minister Eamon Gilmore pawl cun aipuang mithmai thawn in rak hmuak.\nCusin, ‘Electric Burma’ concert nazi 3 sung tuahnak ding hmun lam kan pan khawm. Concert hrang ticket an rak zuar cem nak a rei zo thu khal in sim thei. Kan va thleng cu, mipi 5000 lenglo an rak um zo.\nMipi pawlin keimah in hmuh veten an au thawm cun innpi sung a khat. Cutin, concertnak caan an thok. Irish mimawi hrilmi Saoire Ronan in biazai mawizet in siar sak ih dai khepkhep in kan ngai lawk. Cuihnu ah, English actress (vancung fala) Vansessa Redgrave in biazai dang pakhat mawizet in siar sak sal bet.\nCuihnu ah hlasak thiam pawlin veilekhat ah anmawi phunkim thawn congawihnak an thok. Irish folk guitarist Donal Lunny, Dublin folk rocker Damien Rice, US rapper Lupe Fiasco pawl cu stag parah uar um zet in cangvaihnak an nei thok ih “Can’t take my eyes off of you” timi an sakih awn mawi le hla mawi phunkim thawn kan leitlun a khat a si bik mai. Cuihnu ah ka hrang ih pawl sawm le ka thuhla thehdarh ih rak vak rerotu Bono le rualpipawl in keimah hrang rori an hla phuah mi “Walk On” timi a sakih zokhal ding men thei an um hrimhrim lo. Anmah le umnak cio ah an khir dupdo.\n“Walk On” timi hi ka innsangpa thawn hmun khat ah um tlang theilo in kan thenawknak, fanau taan tahrat in ram hrang ka pekawknak hla a siih 2000 ahkhan Bono in i rak ngan sak mi a si. A parah ka lungawi. Hi, hla ka hmuh daan in suh khalah “Hi hla hi, ka dinhmun ngaingai a nai zet” tiin ka sang hngehnge.\nDublin, Ireland ka caan hmannak kip ih in thluntu Swedish Foreign Minister Carl Bildt, Burma Minister of Industry Soe Thane, President of Think Tank International Crisis Group Louise Arbour le U.N Human Rights Chief pawl pawl khalin Ireland ih in rak sunlawihnak pawl an lungkim zet.\nBono cun tuizan concert hi nangmah hrang a si ruangah ra suakin stag ah ra kai ve aw in tiih minit 4 sung stage ah in ding tir. Mipi cu an au men hman siloin a huuk in an huuk. Cutin, thusimnak tawi in pe cih. Ka lungawi ka ti tikah ka thinlung sung thawn lungawinak thu ka lo sim tiah ka sim thiam tawkin lungawithu ka sim. An hnen lala ah hivektlukin in rak hmuak ding timi ka ruatbanlo tiah ka sim bet.\nAmnesty International’s Ambassador of Conscience Award laksawng in pek hnu ah thusimnak ka nei sal. Europe khawmual pawl fangkual ih ka vah sungah ka birthday 67 tla a rak kim ih birthday cake ahnak ropi zetin ka nei. Amnesty International’s Ambassador of Conscience Award hi 2009 lam ahkhan in rak pe zo nan ka rak lak thei lo ih tuihnu lawngah ka ra la ngah mi a si.\nConcert kan hman hnu khalah a leng ah hlasaknak le a phunphun hlimhlainak caan a um. Irish President Michael D Higgins thawn khal hmaiton in thureltlangnak kan nei ngah ih ka diriamzet fawn. Ireland ih ka thusimmi tambik mi cu kan ramsung ih buainak pawl a cem hrih lo ti a si. Ka thusim theh ah The Lord Mayor of Dublin, Andrew Montague cun Irish mipi cun kan lo dinpi a si tiah phuansuahnak a nei. Mipi kut beng awn thawn in kan kiangkap a khat sal.\nBritain Ram Tlawnnak\nLondon, Britistain- 18-25 June 2012\nBBC London Kawlram Thuthang Phuangtu & Thuthang Ngantupawl Thawn…\nBritish Prime Minister David Cameron kan ram ah ra in an ram ih tlawng dingih i sawmnak tifamkim dingah Britain ram ka thleng nuarno ngaingai a si hi.\nA hmaisa in BBC thuthang phuangtupawl thawn kan tonawk daan pawl lo ruah hmaisak ka duh. London ih BBC hmunpi Broadcasting Headquarters ah ka va thleng.\nBCC thuthang phuangtu thenkhat pawl cun ka zuk le ka thuhla le video pawl lawng an rak hmu theu. Keimah taktak hmaiton ah in hmu dah lo. A hleice in, Burmese BBC thuthang ngantupawlin in hmu hiar hleice cuang.\nInn sung ka luh tikah an lakih mithen cun mangbangnak thawn in zoh ti ka thei. A thuhla kan ngan reromi tu ah amah ngaingai kan hnen ah a thleng tiin an lungawinak thu an sim rero.\nBBC Kawlram thuthang phuangtupawl thawn kan komawknak ding ni a thlen ding hngakhlapzettu an hotubik Burmese BBC editor Tin Hatar tla cun ka dam lo a theih tikah kan tonawnak ding kan thulh ka phang tuk lawmmam tiah a sim. Keimah khalin BBC thuthang phuangtupawl umnak innpi ka thleng thei cu ka inn thleng bang tuuk in ka ruah ve thu khal ka sim hai.\nBBC Kawlram thuthang phuangtu le thuthangca ngantu pawl khalin ka suahcam in lawmsak thotho. A sangsangten ka thuhla le keimah in rak ruah daan pawl simnak an nei. A tlangpi thu in, Suu Kyi cu a lu ah pangpar a ton theu ti an thei. A hleice in rose par. Curuangah rose par mawizet laksawng in pe. Na sam na phial daan le na rose ton daan hi kan uar tuk tiah in sim ih ka hnihsuak ngaingai.\nBBC thuthang latupawl hnen ih ka sim ve mi cu, khuahkhirhzet ih thawnginn le innpi sung ih ka um lai khalah BBC thuthang ka ngai ringring. Ka thuhla nan ngan ringring. Cun, hmun dangdang ka thlennak kip ah ka thuhla nan ngan ringring mi ka theih tikah ka lungawi. Ka thuhla zingzawitu tla nan si tiah ka sim. Cun, BBC thuthang ka upatnak tla nasazetih ka sim rualrual in a hlan vek a awh deuh lo phang ah thapeknak tla ka nei bet.\nJockey Dave Lee Travis: BBC Disc Jockey Dave Lee Travis ka rak ngai theu mi amah rori hmaiton in ka va hmu ih ka lungawi tuk. Kei cu a hlan ih a hmin duhkawknak ka mang lai tikah Hairy Cornflake tin ka ko ih a lungawi ngaingai, mangbang zetin i zoh. Thuthanglatupawl cun thu tamzet in sut. Cutawkih thupizet pakhat in suh mi cu ziangruangah Kawlram ralkap na mawhthluk in na dem lo? ti a si. Kei cun ralkap pawl ka mawhtluk lo ih ka dem lo asinan buainak le doawknak an suah mi violence sawn hi ka dem sawn a si tiah ka sim.\nDalai Lama Thawn:\nTibet mithianghlim le hruaitu ropi Dalai Lama khal Europe khawmual pawl ih a rak tlawn kual rero laifang a si. Zumbanlopin London khawpi ah kan tawngaw ruairi. Dalai Lama cun i ton theinak parah a lungawithu i sim.\nCun, “Na ralthatnak ka lo upat nasa” tiah hmaiton rorin i sim. Cuihleiah, veikhat leh in nangmah thawn hmailam caan ah kan tonawk sal ding ka duh tikhalin i sim bet. Cutin, minit 30 sung hrawng thudang tete tla reltlang thei nak kan nei.\nUniversity Of Oxford Sulhnu:\nKum reizet hnu ah ka tlawngkainak hmun Oxford ka va thleng sal cu thil a rak danglam nasa. Ahleice in, ka hngilh thei dahlo mi cu tuvek in nikhua boruak a um, culai caan ah cazohnak innpi ah ka to ih cabu zoh lo in sangkate ihsin khua ka cuan lai ka mang ringring lai.\nCun, ka innsangpa Michael Aris khal hngilh ni a um dah lo ding. 1960s lam ih ka tlawng kai zo nak hmun a si ih Michael Aris thawn kan rak tawnawknak khal a si fawn ih mipi pawl hnen khal ah ka sim mi cu 1980 lai ahkhan kan sung zaten Oxford ah kan rak um ih kan nun a hlim ngaingai ti a si. University of Oxford hin honorary doctorate in rak pe.\nCazual pawl ka lak hnu ah Oxford ih ca ka rak zir daan pawl le khalai ih Kawlrammi Oxford ih cazir um sung ka si thupawl tla relnak ka nei. Hi degree hi 1993 ih in rak hlan zo mi a si. Mipi hmai ih ka sim theu mi cu “Tui kan ram dinhmun hi a lamzin thoknak lawng a si…Kan lamzin hi lamzin tluangtlam le nuam asilo ih lamzin bingbo timi pawl hi ka sim rero mi an si. The London school of Economic and Political Science tlawngtapawl hnen khalah the Rule of Law a thupit daanziapawl le kan ram khumpinu daan felfaizetih kan rem a tuul sal thu pawl khal ka sim rero. Debate nak pawl ah telin ka caan ka hmang ve.\nBritish Parliament ih Joint session kan neih hlan khalah kan ram dinhmun pawl simnak ka nei rero zo. Lal sungkua Prince Charles le a innsangnu Camilla thawn khal kom aw in thunuam titinak kan nei thei. Leitlun Hall ropi rel theu mi Westminster Hall 1097 ih an rak sak mi ah thusimnak caan in pe. Britain parliament rorelnak innpi ih thu ka sim ngah hi ka diriam zet.\nTuini tiang Queen Elizabeth le keimah lawngin Britain rorelnak inpi pawl ah nunau in thusimnak kan nei hrih lai. Leitlun ralpi veihnihnak hnu ihsin tui ka thusinnak innpi Westminster Hall ihsin US president Barack Obama, Pope Pope Benedict XVI, South African president Nelson Mandela, French president Charles de Gaulle pawl lawng hi ramdang mi Westminster Hall ih thusim bantu pawl an cu si.\nKa thusimnak ah Britain rampi hin Kawlram hi practical rori ih in bawm dingah ka dil. Zalennak ngaingai (true democracy) kan din sal ding tiah hi Hall pi sung ihsin au suahnak ka nei. Liam cia 1960 ahkhan St. Hugh’s, ah Politics, philosophy le economics pawl ka rak zirih Kawlram ih harsatnak phunkim ka tuar caan khalah Oxford ih tlawngca ka zir lai ka ngai theu ti khalin mipi suakkhawm pawl hnen ah ka sim.\nKa doctorate lak lai, caan hman daan pawl khal Britain ram sung ah live in TV ah an suah cih. London tlawngta pawlin ka suahcam kum 67 ka kimnak in lawm sak. Tlawngtapawl hnen ah keimah pakhat lawng cun kan rampi hmaa ka ti dam thei lo ding tiah ka sim. Rule of law kan rampi ih kan hman lo ahcun ziangtik hman ah remdaihnak le zalennak famkim kan nei thei lo ding tin ka sim.\nNetnak Ram France\nParis, France Ram Tlawnnak – 26-29 June 2012\nSwitzerland, Norway, Ireland le Britain ram pawlih cawimawinak dangdang le sunlawihnak ziangmawzat ka don hnu ah London ihsin France ram lam pan in tlangleng thawn kan feh suak.\n26, June 2012 (Tuesday) sunhnu deuh ah Paris khawpi (France) ram tluangten kan thleng. Tlangleng ihsi ka tum ding rak zoh duh ah minung teetaw zetin lamzin ah an rak tlar khat. Elysée Palace ah kan ram mipi ziangmawzat le France president thar Francois Hollande pawlin lungawi soparten in rak hmuak.\nKa thlen hnu reilote ah mipipawl thawn komawknak ka nei cih. President Francois Hollande in Kawlram zalennak ding hrang in bawm tum vivo thu mipi suakkhawm pawl hmai ah simnak a nei.\nA zan cu President Francois Hollande le rorel upa pawl thawn hmun khat ah zanriah kiltlang khawmnak kan nei. France ram hin khuahkhirhnak innpi sung ihsi suak thei dingah in rak bawm rero zo. France foreign minister Alain Juppé thawn khal January thla ahkhan Kawlram ah a ra ih kan tawng aw.\nParis khawpi ka thlen lai ah ka angki hring ka hruk. Paris ah ni 3 caam ding ka si. Foreign Minister Laurent Fabius thawn khal kan tawngaw zo. Cun, ministry hmuan ah “tree of liberty” thingkung phunnak ka nei.\nTlawngca ka zir lai ah France ca hi ka rak zir. Tuini tiang ka hngilhlonak dingah theitawk ka zoh. Tui France ka thlen khalah France canganthiam pawl le thlarau pawl hmuhsal ka duh a si tiah ka sim.\nInterview le thuthanglatupawl thawn tonawknak ah Kawlram ralkap ka huat an zum ih kei cun kan ram ih ralkap pawl hi ka hua lo. Kum 15 lenglo in kaihrem nan an parah thinhengnak ka nei lo cuhnakin anmah pawl thawn kan ram ah zalennak famkim kan thlen ding ka tum sawn tiah thuthanglatupawl hnen ah ka let theu.\nTuitum Europe khawmual hrut ih ka khualtlawnnak hi tui ka umnak Paris ah ka cem ter ding. Ram tin ka fehnak kip ah sunglawizetin in rak hmuak ih upatnak in rak pek mi pawl ka hmuh tikah ka lungawi ngaingai a si.\nFrance ram khalin 2004 ih in rak pek zo mi Paris rammi sinak pakhat vekin cawimawinak sunglawizet, cawimawinak capi City Hall ah in pe sal ih ka lungawizet. Cun, “The Lady” zuknung in buaipitu Luc Besson le Michelle Yeoh pawl par khalah ka lungawinak thu ka sim. Paris ah upa thenkhat le tlawngtapawl hnen ih thusim ding ka hmabak lai. Cuihnu ah ni 17 sung Europe khawmual hrut ih ka khual tlawnnak cu cemnak lam a pan thlang ding. 29 June 2012 ah ramsung lam pan in ka tlung sal ding.\nBet: Pi Aung San Suu Kyi Europe ram pawl tlawng ih a fehnak thu pawl hi thuthangca dangdang pawl sirhsan phah in CT Chief Editor Salai Uk Lian ih ngan a si. Cangantu hi “Leitlun Bawmtu” le Uklianloveyou@gmail.com ah ton a theih.\nPresident Pu Thein Sein le Pi Aung San Suu Kyi Tong aw Lai\nPi Suu Kyi in Rampi Hruaitu Pathum Tonawk A Dil\non June 28, 2012 at 6:35 am\ntha law law\non June 28, 2012 at 1:09 pm\nCT pawl nan ti ttha. Ka siar cu ka mitthli a tlak. Leitlun ih a duhve bik duahdomi pasal le fate tanta in, a pum a pekmi hi, upattlak a si.\nNung Sawn says:\non June 28, 2012 at 1:22 pm\nKhai khawm thiam nasa. Siar nuam in theihnak a ti tam. Suu Kyi cawicang nak lawng kan thlir zo.\nHivekin thuhla khai khawm theu uh. Siar man hla lawlaw.\nMedia ah kan cak.\nNgan cia mi cu ka siar ve nasa.\nV H Mang says:\non June 28, 2012 at 1:33 pm\nA za ten pakhat hrelh lo in ka siar thluh ih a ropui riai a tlawng tu khal sunglawi …a ngan tu khal thiam\nRev. Khup Za Do says:\non June 28, 2012 at 2:18 pm\nA tialtu nih kan pi Suu Kyi a zuul a lauh ko hi teh. Falam ca tial ka thiam lo le. Tha te comment cu ka duh ngai.\nA tial tha tuk ti kha si ko seh law. Ka lawm mu.\nCT ka rel tawn.\nRosy Hnemte says:\non June 28, 2012 at 2:20 pm\nMy only hope Suu Kyi!\non June 28, 2012 at 7:51 pm\nSiar a man hla riai\na cemtiang siar ka tum lem lo nan siar lo thei lo in a um ih\nka peh vivo, A canah mitthli a tla phah,\nkan pi cu upat a tlak rori aw.\non June 30, 2012 at 10:43 pm\nSalai Uk Lian uar na um nasa … na ca ngan a ropi ih siar nuam tuk.. Suu Kyi khawltlawnnak famkim ten kan siar ngah ih diriam um tuk…\non July 1, 2012 at 6:03 am\nCommenttu le Siartu zaten,\nPi Suu Kyi khualtlawnnak ka nganmi sunsak ih in rak siar sak ruangah ka lungawizet. Kimcanglozetin ka ngan. Ngan sualmi khal a um thei fawn.\nPi Suu Kyi hi uar a um zet. Kan rampi zalennak ngaingai in hruai thei ding le ding lo thu sawn cu khuanu pawl hnen ah a um. Pathian ih rem tinak sawn a si.\nA pai keneh a thlu thei nak…ram hrang a hna tuan le a cangvaih daan upattlakzet tampi a um ruangah a thuhla siar nuam ka ti zet.\nRam hrang na sacrifice nak kan uar tuk tiah mipi in an rak ti asinan anih cun sacrifice timi tongfang hmang lo ding ah mipi pawl ka sim theu. Ka duhthlan a siih sacrifice ti mi tong hman a tlak lo a ti.\nCun, non-violent policy a hrilnak hi ka uar cuang. Kawlram ralkappawl do neh ci an si lo ti a theih ruangah ralkappawl ka hua lo anmah thawn ram zalen kan tuah ding a ti. Cuvekih political thlirnak a rak nei hi a tha tuk.\nPingback: Kawlram In Thawngtla 46 Suah Ding : chinlandtoday.info\non July 3, 2012 at 10:56 am\nTha zet zual.\nSiar nuam in very man hla.\nHimi thuthang cu nan ngan tha tuk.


Manipur cozah in Myanmar raltlan cohlang tum - Falam Online Media\nManipur cozah in Myanmar raltlan cohlang tum\nMizoram in Myanmar raltlan a cohlang ding thu a phuang hnu ah Manipur cozah khalin cohlang a tum ve thu March 10 ah a phuang.\nKawl ralkap in kumpi cozah thuneihnak a la hnu ah hin Palik le ralkap telin cozah hnaṭuan tamzet cu himnak hawl in India ram ah an tlan lut.\nChinram lam ih tlan lut khal an um ih Moreh, Manipur lam in tlanluttum khal an um nan ramri kil security ṭih ah Moreh lam ih lut khuasuaklo an tam zet.\nHih thuthawn pehpar in Manipur Chief minister N. Biren Singh cun “Moreh lam in kan ram ih tlanluttum Myanmar raltlan an um. Asinan ramri kiltu security ṭih ah an lut khuasuak lo.”\n“Atuah bom kan duh nan rampi pahnih karlak ih thuhlapi a si ruangah Ministry of Home Affairs lam ah dilngennak kan nei lai ih tlun lam thusuak kan hngak lai. Aṭulcun an beu nak ding hrangah ramkulh cozah in Tlawnginn pawl kan remṭha mei ding” a ti.\nManipur Chief minister N. Biren Singh told The Hindu that schools may be arranged by the State government for “refugees from Myanmar,” but since it was a bilateral issue, they were awaiting directions from the MHA. I report.https://t.co/oMzrL8iPir\n— vijaita singh (@vijaita) March 11, 2021\nMyanmar rampi buainak cu a ninii in a nasa vivo ih kiangkap ramhnen pawl khalin kawl ralkap cetcangdan an theisuak vivo.\nCuruangah Thailand ramṭhen cozah khalin a ramsung ah Myanmar raltlan lut theih dingin lamziin a ong sak zo ih India cozah khalin ralkap dilngennak hnawngin a ramsung ih Myanmar raltlan lut zo pawl cu kutkir sallo dingin simthannak a nei zo a si.\n← Mandalay ih mithi cu a “Lei” a keu ih a thi tiah Ralkap in record an ngan\nZaan thim hnu khalah Ralkap le Palik an cangvai ih mi pakhat an kap that →\nAtufang Leitlun huap Mi Lar thar Myanmar Nute\nKani peng dinhmun ṭha lo, A zaanzaan in khua suahsantu tam\nRalhraang pawl in Khuasung ah tongpakap ih meithal an kap ciamco cu mipakhat an kap that ngah


Zohṭha Zetzet Zuknungthar Pahnih - Chinland Today Media\nDecember 12, 2012 12:46 pm·0 comments\n1. “Man of Steel” Hmeltheihnak Tlangzarh\nHi Man of Steel zuknung hi atu netabik a suakmi Superman zungnung, movie, asi. Hi Superman zuknungthar hi hmaikum sungah zuardarh ding a si. Director a ṭuantu cu Zack Snyder a si. Himi Superman zuknungthar a suah hlanah Rome santhuanthu 300 le The Watchmen zuknung pawl hi a suah zo.\nDirector Snyder bawmtu cu Man of Steel producer Christopher Nolan a siih, anih khal hi ahlan Batman zuknung Dark Knight ah hmingthang zetmi a si ve. Zuknung ih lemcangtubik cu British lemcangthiam Henry Cavil a si dingih, zuknung star Kevin Coster, Russell Crowe, Michael Shannon le Amy Adams pawl khal an tel ding. A zuknung pumhlum cu UK ah an onsuah dingih, a ni cu hmaikum June 14, 2012 ni ah a si ding. Atu ih an suahmi hi cu a zuknung hmeltheihterak tawite tlangzarhnak ih an suahmi a si.\n2. “The Impossible” Tsunami Zuknung Los Angeles Ah Tlangzarh\nHi The Impossible zuknung hi 2004 kum ih South East Asia ah Tsunami a tho laifang ih innsungsang pakhat tei thinphang um zet le zangfah um zet thuanthu a taktak an hmuhsalnak zuknung a si. Hi zuknung hi kan dung Tlawngkai Nikhatni, 10.12.12, zaan ah US ram Los Angeles khawpi ah tlangzarh a si zo.\n2004 kum Dec 26 ni ah Spain ram ihsin innsungsang pakhat cu X’mas holiday pawl hmang dingah Asia ram ah an ra ih vansiat thlak zetin minung 200,000 thitertu tsunami pi tho caan thawn a deng aw ih, cucu zuknung in a zuksal. Hi zuknung sungah British innsang vekin an zuksal. Thuanthu ngantu cu Maria Belon a siih, lemcangtubik cu Australia mi lemcangthiam Naomi Watts a si.\nDirector Ewan Mc Gregor in himi thilcang ngaingai zuknung ih cansuah tersal hi hi olai a si loih a manhla ngaingaimi a si tiin a sim. Cun hi zuknung ih a telvetu Scottish lemcangthiam, kum 41 mi khalin, “Kanmah khal cumi tsunami ni ah tsunami siatsuahnak hmunah kan um ve vekin kan theiaw.\nA ngaingai ih an camsungnak hotel vek cekci cu tuah in cutawk ah kan um ve. Thai ram ih tsunami a tongtu pawl vek kan cawngih, kan umnak hotel lem khal cu tsunami ih a ti siat ve. Cumi kan zuk ṭumah Thai mipi tampi cu kan kiangkap ah an khat ringring,” ti’n a sim ve.\nHnipuan hruk sinfendan pawl khal amah a ngaingai vekin an tuah, cucu a tong ngaingaitu Petra Nemcova in zuknung hrangah ṭuanvo a lakvemi a si. Hi ‘The Impossible’ zungnung hi UK khalah hmaikum Jan 2,2013 ni ah tlangzarhbet ding a si.\nMi dum Chairman ah thlang lala\nLeitlun Pumphaw Hminsintlak?


Benjamin Sum Thuanthu In Thazang Ka Ngah Tuk Lawlaw- Actress Naw Phaw Eh Htar – Vapual Auaw\nLemcangthiam Naw Phaw Eh Htar cun Benjamin Sum cu a hna ah zuam tuk mino tiin a rel hnuah a thuanthu in thazang ka ngah tuk tiah a rel peh.\nNaw Phaw Eh Htar cu Benjamin Sum ih hla fing hnihnak “Khatlam Inn Ih Fala Nute” timi ah lemcangtu a si ih Benjamin Sum hla ah lem a cang cu social ah thluntu a ngah deuhdeuh. A hlan khalah lemcangthiam milar le mipi duh co zettu cu a si hrimhrim nan, Benjamin Sum hla ah lem a cang cu Benjamin Sum mipi tamzetin social ah an thlun cece ih mani August 20 ah thluntu One Million a kim thei thu a tarlang. Benjamin Sum thawn lem an cang tlang thei cu nuam a ti ih a hla pawl khal a duh zet thu Naw Phaw cun a rel rero zo.\nTuiṭum khalah Naw Phaw cun “Myanmar Idol season 4 ṭheh ah kan kawhhran in kan hnenih khawm dingin Benjamin Sum an sawm cu a ra ih an sungkua thu in tetti-khannak a nei. Cumi ka ngai ,ka theih tikah thazang ka rak ngah tuk. A thuanthu cu ruah ding tlakzet a si ih hitluk nauhak in a tong tam nasa tiah ruahnak tiang ka neih phah. Cuvek caan ah amah vek kum note a dingtluan thei vivo cu thazang rori a si. Cumi khawmnak ihsin thei aw kan si ih Online in kan biakawk hnuah hnaṭuan tlang thei kan si.\n“Online ih kan rel khalah kan duhdan cipciar zetin kan rel ih lem kan cang taktak cu a rak remcang tuk phah. Harsa zet dinhmun cu a paltlang vivo tikah thiltha a tong vivo zo. Nufa te an si nan,a hnenah duhdawt lainatnak a khat. Cumi tlunah thapetu mipi a nei tam tukih amah thapetu mipi pawl cu duhtawk taktak ih amah thapetu an si. Hmailamah ziangtin mipi hrang ke a kar vivo ding timi cu amai kut ah a um ih tuhrih ahcun a zuam nasa tuk. A zuam tlunah ziangmi a ṭul timi khal a zohaw thiam ih a hna ah thinlung a pe. A theih lomi midang sut ding khalin a khul a fung lo lawlaw a si,” a ti.\nMyanmar Idol season 4 zuamawknak ih tel mi tamzet cun bulpak in hla an suah cio nan, tuini tiang one million kim thei zohtu nei zohman an um hrih lo ih Benjamin Sum cu a hla 2 rori in zohtu ngah tuk le MILLION kim veve zo an si. A hla hmaisa sawn cu nikhat le nazi 6 ah One Million zohtu an kim thei ih a hla neta sawntu cu nikhat hman ṭul loin nazi 15 sungah zohtu one Million kim thei a si.


Thuruat Thukmi Khristian - Chinland Today Media\nSeptember 17, 2009 12:09 pm·0 comments\n2 Korin 10:1-11\nPathian kan theihnak dingah puarthaunak thawn an dawlmi khamtu hmuahhmuah kan bal ttheh; minung ih ruahnak cu sal bangin kan kai ih Khrih thungaitu ah kan canter. – 2 Kor.10:5\n– Thufim 27-29\n– 2Korin 10\nAmerican ram dintu pa le pawl lakah le hmaisalam ih president ttuantu pawl lakah pakhat a si ve mi John Adams ih thu David McCulllough ih a nganmi sungah, “A pumpezet mi Khristian khal a si ih zalenzet ih thuruattu khal a si. Cule hih thil pahnih hi kalh aw in a hmu lo,” a ti. Himi in ka thin i khoihzet, ziangahtile mangbangza hminsinnak thu a si. Khristian pawl cu thu theih ban lonak ihsin a luat hrih lomi le mih thu zum ol pawl an si tiih ruah mi an silai ah “thuruat thukmi Khristian” timi thawn cu a kalh awk ruangah a si.\nThutak thawn a hlat awmi zianghman a um lo. Paul in, “Cuti cun minung ih ruah ban lomi Pathian ih daihnak in nan thinlung le nan ruahnak cu Khrih Jesuh thawn nan pehzom awknak thawngin himte in a ret ding,” a ti (Filipi 4;7). Fiangzet ih thuruahnak, theihthiamnak le fimnak thawn pehpar in, “Pathian kan theihnak dingah puarthaunak thawn an dawlmi khamtu hmuahhmuah kan bal ttheh; minung ih ruahnak cu sal bangin kan kai ih Khrih thungaitu ah kan canter,” a ti (2 Kor.10:5).\nThu el awknak pakhat fimkhurzet ih cekfel, Pathian Thu fiangzet ih theih le pom, kan khuaruahnak kha Jesuh Khrih ih lungput thawn mil awkter timi pawl hi Jesuh kan phuanlangnak dingah leitlun kan nunlai ah a man a khungzetmi thiamnak pawl an si. Khristian zate in thuruat thuk khristian kan si ding a thupi. Nang teh na si ve maw?\nPathian Ttongkam ih thuthuk na kaih ngah ahcun,\nCumi sungin thuruah daan na zir ngah ahcun;\nKhristian zumnak cu na kilhim thei ding,\nA fiangmi le a dikmi fimnak ttongkam pawl thawn.\nThleidan theinak nei thuruat thuktu si aw,\nthuruat cuca lo zumtu va si hlah.


A Thi Zo Tin An Phum Hnuah Kum 47 Sung A Nungdam !!! – Meifar\nA Thi Zo Tin An Phum Hnuah Kum 47 Sung A Nungdam !!!\n1915 kum ih thilthleng hi a mak in a danglam zet ruangah tuini tiang thuthang cahmai ah an tarlang rero lai. 2001 kum ah Jan Bondeson in cabu ah a ngankhum ih a cabu hmin cu ‘Buried Alive: The Terrifying History of Our Most Primal Fear’ ti a si.\nSouth Carolina, Blackville ih um nunau Essie Dunbar cu lungphu cawlin a thi thutthi, tualsung sibawi Dr. O.D. Hammond in a zohdik hnuah a thi zo a ti. Vengsung mipi pawl khalin a thi tin an nenhnget ve, cutin a ruak cu phum an tum ih khua dang ih um a naunu an hngak lawk.\nA naunu cu a thleng thei lo ruangah vuinak caanserh an rak hmang ih an phum, simlam ah a nunau cu ava thleng ih a u ih hmel cu veikhatte a zoh duh ruangah upa ṭhenkhat le pastor thawn thlanmual ah an va feh. Thlan cu an leisal ih thlankuang an vun ong cu arak nung lai, a to thutthi ruangah an ṭih tuk.\nA naunu khalin thla ah a ruat ih a au ciamco, an ṭih tuk ruangah an tlan thluh. Essie Dunbar cu an khuasung ah ava lut ih zombie ih rak ruattu khal an um, asinan thilumdan pawl an zingzoi hnuah a thi lo ti an theifiang. A thi ah an rak ruatsual ih an phum, neta ah mipi in zohdiktu sibawi khal an mawhthluk.\nHitin an phum hnuah leitlun ah kum 47 sung a nungdam lai ih a thuhla cu mipi in an rel ringring. Pasal anei ih innsang a din hnu May 22, 1962 ah a thi, a thih tikah kum 70 mi a si. A veihnihnak an phumsal ih a nungdam nawn lo.\nZRA In Ralhrang An Bawm, Mipi KIlhimtu Pawlin Taingen An Suahsan\nRalhrang Kuthnuai Ih Ram Kiltu Bawi Cu Ralhrang Pawlin An Kai


Salai Tin Maung Oo Hngilhlonak New Delhi Ah CSU In Hmang Tum - Chinland Today Media\nSalai Tin Maung Oo Hngilhlonak New Delhi Ah CSU In Hmang Tum\nJune 23, 2013 10:17 am·1 comment\nDelhi: Chin mino hruatu hmaisa mi ralṭha Salai Tin Maung Oo hngihlonak cu New Delhi, India ih um Chin phunsang tlawngta pawlkom Chin Student Union pawl cun tuah an tum tiin Chinland Today in thu kan dawng.\nA ra lai dingmi June 26, sundir sml 11:00 ihsin Burmese Community Resource Centre (BCRC Hall), Vikas Puri ah a vei 37 nak Salai Tin Maung Oo hngilh lonak tuahnak kan nei ding tiin Sang Hnin Lian, CSU hotu cun a sim.\nChin Student Union pawl cun kan Chin mino pa ralṭha le sunlawihtlak Salai Tin Maung Oo ih ramthukhel ruangih a nun a liamnak hi sunlawitlak le upat tlak tiin kan ruat ih CSU pawl cun Salai Tin Maung Oo Memorial Day hma kan tumnak a si ti khal cun a sim.\nSalai Tin Maung Oo hi General Ne Win san ih tlawngta nauhak huaitu lak ih mi ralṭhabi a rak si. 26 June 1976 zinglam sml 4:00 ah ralkap acozah cun hri in an khai that. An mai san laiah cun hriih khaithat um hmaisabik a rak si hngehnge.\nChin Students’ Union (Delhi) In Zirsang Pawl Cawimawinak Le Thlahnak Tuahsak\nChinlung Puai Hmang Dingin Mizo Tlawngta le Bangladesh Palai An Pok Suak\non June 23, 2013 at 3:57 pm\nNan ti t’ha nasa…


Kalay Phunsang Tlawngta Pahnih Bike Accident In An Thi - Chinland Today Media\nJanuary 8, 2017 4:58 am·0 comments\nKalay University tlawngta thaizing ih buaila ding a simi Van Ro Thang ( Chemistry H2, Thlantlang peng Surngen khuami ) le a hmin theilo angki sung rang hruktu cu tuizan nazi (7:30) hrawngah Kalay sethmuhzung kiangah Motor Cycle Accident in an thi tiah theih a si.\nKalay sizung ah Palik le sibawi in thil thlen dan an check rero lai. Angki sung rang hruktu hi nan theihmi a silen Sizung ah va feh dingah zual kan ko.\n– Chinland Post\nMore from my siteZomual Khua ih Inn Kang ah Minung Pali An Thi Haimual ah Mi 18 in Sang An Ei SualGCO Hotu Le Australia Ih Falam Hruaitu Tonawknak NeiGlobal Chin Organisation Ih Vice President Australia Falam Mi TlawngChin Deirel Arsi Rev. James Ṭial Dum Cu Zo A Si? A Thuanthu LaktawiChin Deirel Arsi Rev. James Ṭial Dum Pialral In Kaisan


Tongkam Lawngih Pathian Biak - Chinland Today Media\nApril 26, 2009 8:30 pm·0 comments\nJesuh in, “Profet Isaiah in nanmah ih thuhla a rak sim tikah a va dik lawmmam so! Nannih mi titer-aw pawl, nan thu cu hiti’n a ngan: Pathian in, ‘Hih minung pawl hin an ttongkam lawngin in upat; an thinlung cu ka hnen ihsin a hlat ngaingai a si,’ a ti. – Marka 7:6\n– 2 Samuel 23-24\n– Luka 19:1-27\n“Hni aw” tiah Jay in Biakinn kan feh phah ah i fial. “Lungawi lo na bang” i ti. A si lo, thu ka ruatmi a si. Caan pakhat sungah thil pahnih ka tuahkop thiam lo. Asinan a lungawinak dingah ka hni. “Khavek in a si lo. A taktak in hni aw ka lo ti,” i ti.\nI soiselnak in thu i ruat fiangter. A fial cop ih hnihtermi in hnih ngaingai a theih ding maw? Hnih ngaingai cu sunglam ihsin a rami a si, thinlung langnak a si, hmel langnak a si lo.\nThlazuk (ph0to) sungah a ngaingai si loin kan hni. Thla zuknak inn sung ahcun tha in pek ih kan hni. Aipuang vekin kan um, cumi cu a dik ngaingaimi a si lo.\nPathian hmai ah a ngaingai si lomi cu cohlan tlak a si lo. Kan lung a awi maw? kan riah a sia maw? kan aa maw? a si khalle a dikmi a ttul. Pathian in biak daan dik lo a hua, thudik lo sim cu a duh lo sinsin (Marka 7:6).\nKan mit-hmai thlengh cu ruahnak lungput thlengh hnakin a ol deuh nain biaknak dik ngaingai cu thinlung, thlarau le cahnak an zate’n Pathian cu thangtthat tlak a si tiah lungrual a ttul. Kan thuhla cu riahsiatnak a si hmanah kaa lawng ih ttong le hnih hnakin Pathian ih zaangfahnak le lainatnak parah lungawi ding kan si.\nBiak ding Pathian kan nei,\nThangtthat ding Fapa kan nei;\nKumkhua kan hmailam ah,\nDuhdawtnak thawn a khatmi ni thla kan nei.\nThinlung sungih hla mawi in kan mit-hmai ah hnih a cuangter.


"Ziang khaw theilo mino rual" Timi Ṭawngkam Hi - Michael Van - The Chin Times\nThe Chin Times > Lawrkhawm > Thlirnak > “Ziang khaw theilo mino rual” Timi Ṭawngkam Hi – Michael Van\nTufang cu zo poh khalih buaipi a si vekin a tikcu can laifang a si ih ka hmuhdan tete run ngan ve hnik sehla..\nTufang kan Chinram dinhmun kan thlir asile, Campaign tuah rero laifang a si ih, Party hotupawl bialfang in thu tintian, an tuah thei dingmi siseh, an tuah theilo ding tiang khal mipi hnen ih thu an kam ciamco laifang a si.\nHimi zawn ah NLD hotu an va si ah, CNLD hotu an va si ah, an ṭawngkam theihmi tete lak ihsin ka hnak i doh zettu pakhat a um. Cucu “Ziang khaw theilo Mino rual” timi hi a si.\nParty hohatu upa pakhat ve in “Ziang khaw theilo mino rual” asilole, “Mino rual thisen sa cu an phur hluthlo ih an reh leh mei ding” tivek tete ṭawngkam hi Mino ziangih siarlonak ṭawngkam a si tiin ka ruat.\nMino cu khawruahnak virvat, mi zuanzang ṭha, mifim, cathiam an si. “Ziang khaw theilo mino rual” tivek ih ti ding men a si lo. Digital san a si zo, kan mino tete pawl ziangtluk an filawr zo, sia le ṭha an thei thluh zo. Duh hril theinak an nei, nauhak aa an si nawn lo. Cui’ an duh hrilmi lamzin ih an fehnak ah “Ziang khaw theilo mino rual” vun ti men ding cu a ṭha lo zetmi a si.\nTufang ah kan Chinram dinhmun cu zokhal ih kan theih thluhmi a si ih, Mino rual in ziang Party Policy zoh in, ziang party an ṭan timi an theifiang tuk. Party pakhat khat ih fehpimi Policy an theih ruangih an ṭan le an dinpinak ah mawhthluk thei kan si lo. Khai ziang khaw theilo mino rual ti thei kan si lo.\n“NLD lam hotu in thu an sim, CNLD lam hotu in thu an sim, Party pahnih veve in thu an sim ih, Mino cun khuimi deuh kan zum ding, khuimi deuh kan thlun le a ṭha ding timi thusia thuṭha cu an ruat thei tuk lawlaw. Kan thusim mi an thlun lo ih in dinpi lo ruangah “Ziang khaw theilo mino rual” timi ṭawngkam hi hmang lo sehla.\n“Ziang khaw theilo mino rual” timi ai ah “Hmai lam can ih in hruaitu ding kan mifim le mi thiam, Mino rual” tihi kei cun ṭha ka tidan zawng a si.\nHimi thu hi Micael Van in a facebook cahmai ih a post mi kan post sawngmi a si.\nPrevious Article CNLD le NLD ih Danglamnak\nNext Article Chin Party VOTE A cu hrih lo an tinak san pakhat


Falam ah SAC ralhraang Helicopter a ṭum + Atufang Falam dinhmun | Falam Online Media\nFalam ah SAC ralhraang Helicopter a ṭum + Atufang Falam dinhmun\nMay 24, 2021 Ni Hnem Sung\t0 Comments\nFalam khuasung ih meithal puak thawm a thang hnu nithumnak sunpadir ih SAC ralhraang Helicopter a ṭum cu ruahnak phunphun a suak ter.\nKhuasungum pawl cun minute 5 hrawng hnu ah a zaam cihsal tiah an sim ih bank hrang paisa a rak phurta siding titu an um bangin Lungbang kiang doawk ṭum ih hriamtuar a ra phur hai ta si ding titu khal an um.\nZiang a phur khal a va si le tu dinhmun ah Falam boruak cu a hlan hnakin a danglam zetih Dothleng cangvaihnak hrang hmalaknak nei rerotu Falam CDM Supporters khalin Zaan ah suakvak tuk lo dingin le Hramlak ah ramtawi sa dawi feh lo dingin mizaan lam ah thuthannak a nei zo a si.\nMay 23 ih thuthanmi cu\n1. Kan boruak dinhmun cu ziangtin a si tin simawk ṭul nawn lo khop in mipi kan zate ih theihmi a si.\n2. Cuti a si ruangah mipi pawl kan him thei biknak hrang tiah Falam CDM Committee cun Falam khuasung ah zaan hnu suakvak tuk lo dingin le ṭul poimawh tuk thu a um lo ahcun inn sung te ah um cio dingin lo sawm kan duh a si.\n3. Hmun tinkip ah rin lopin Ral lo Kap pawl an um phah ṭheu ruangah a hleice in hramlak sa dawi khal cawl hrih dingah kan lo sawm a si.\n4. A tlun ih thuhla pahnih cu mipi himnak hrang tiah sawmnak kan nei bikmi a siih mipi lam khal in thlun zuam cio dingah sawm kan duh cih bet a si.\nzuk : April 10, Falam ih Helicopter a ṭum lai\nSiarcih : Falam khuasung ah SAC ralhraang in meithal hmet puak\nKhuasung ih meithal kahpuah thu cu Falam CDM Supporters in a tarlang ih hriamhma tuar le khawngaw cu an um lo tiah theih a si.\n← Falam palik pakhat CDM ah tel thok\nNorth Dagon, Super Futsal bualrawn kahawknak ah mino pakhat nunnak liam →\nLeitlun kiilkip ih um Chinmi in Falam Siatton tuarpinak lang ter


February 3, 2010 9:53 am·0 comments\n9/11 Mawh Phurtu ih Thu relsak Ding\nCNN in a sim nakah White House Press Secretary, Robert Gibbs cun kum 2001 September ni 11 ih New York khawpi World Trade Centre Vanzam thawi ttaih siat thluhih minung 3,000 lenglo thih nakih mawh phurtu ih telve Khalid Sheikh Mohammed cu a thuhla relsak a si thlang dingih, thiamlo coter a si ah cun thah a si ding a ti tiah CNN cun a sim.\nKhalid Sheikh Mahammad hin 9/11 thuhla ih mawh phurtu a si thukhal a phuangaw zoih, a thuhla relsak tu ding leh ziangtikah a thuhla an relsak ding ticu an rellang duh hrihlo. US ralkap hmunpi Pentagon khalin Khalid Sheikh Mohammad hi 9/11 ih mawh phurtu lakaih tel mi pakhat a si thu an puangzo.\nObama leh Dalai Lama Tonawk Ding China in Duh Lo\nTibet ram Buddhist biaknak hotu Dalai Lama ih ai awh tu pawl leh China Cozah ai awhtu pawl ni 5 sung an biakawk hnu ah Chinese Communist Party hotu, Zhu cun US President, Obama in Dalai Lama a kawm a si ah cun China leh US karlak cu a se zetding a si tiah Thuthangca latu pawl hen ah tuisun ah a sim.\nZhu cun Obama leh Dalai Lama an kawmaw ti China in a theih veten US leh China karlak cu a khingkuai cih dingih, China in a duhlo ti thei cing ringring ih Obama in Dalai Lama a kawn thotho a si ah cun China khalin a duhdan vekin a let rul veding a si a ti.\nHiti vekih China Cozah in thu a suah naksan hi tui kandung naite hrawngah Obama in Dalai Lama ton a tum ti thuthang a um ruangah a si. Tui ttum China ram ai awh tu leh Dalai Lama ih ai awh tu pawl an biakawk nakah hin China leh Tibet karlakih tthatsawn nakding lamzin zianghman relsuak mi an nei cuanglo tiah Chinese Communist Party Hotru Zhu cun a sim.\nChina ram ai awh tu pawl leh Dalai Lama ih ai awh tupawl hi kum 2002 ihsin voi 9 lai an be awzo nan tutiang remawk nak thu an relthei hrih cuanglo.\nTuisun ah Iraq ram khawpi Bagdad ah nunau pakhat in a paimi bomb mipi lakah a ti puakih minung 41 an thiih, midang 106 in hriamhma an tuar. Interior Ministry thupuangtu Maj General, Qassim in a sim nakah hi thihcilh bomb puahtu nunau hin biaknak sakhua thilthu ih feh Shia Muslim pawlin Karbula panih an feh laiah a Bomb paimi hi a tipuak tiah a sim.\nShia Muslim pawlhin an puithiam Mohammad ih tupu thi ni 40 an sunnak a cemni Arabaeen an timi hmangih an tonkhawm aw ding an siih,, Hi nunau hin an khuh awknak puandum sungah Bomb a paiih cumi cu mipi tamnak ah a ti puak.\nObama in Dalai Lama A Tong Ding\nChina Ram Computer Network In Ramdang Thu Zoh Thup\nSouth Korea Ralkap Raldo An Zir\nDalai Lama ‘ China hrangah beidong’


Hebru 1 (Hebrews 1)\nKawhhran Hnenih Cakuat\nHebru pawl hnenih cakuat hi dodalnak tam sinsin ih a tongtu Khristian pawl hnenah an zumnak kha an baansan pang ding ti phan a um ruangih kuatmi ca a si. Himi cakuat ngantu hin an zumnak kha tha a pek ih Jesuh Khrih cu thutak le a neta bikah Pathian ih phuan awknak a si, ti thu a sim. Cutiih a simnak ah thudik langtermi pathum a um.\n(1) Jesuh cu Pathian Fapa a si ih harsat a tuarnak ruangah a Pa ih thu a thluntu a si. Pathian Fapa a si bangtuk in Jesuh cu Thukam Hlun sungih profet pawl hnakin a saang sawn ih vancungmi le Moses hnak hmanin a saang sawn a si.\n(2) Jesuh cu Thukam Hlun puithiam pawl hmuahhmuah tlunah kumkhua puithiam a sinak kha Pathian in a phuang zo.\n(3) Jesuh sungah hin zumtu pawl cu thihnak, ṭihnak le sualnak ihsin rundam an si. Cun Jesuh cu Puithiam saangbik a si bangtuk in Hebru biaknak ih thlun ding daan le ṭilva thawn raithawinak pawlin a thluathlam lawng an rak langtermi rundamnak taktak kha a petu a si.\nBung 11 sungah Israel thuanthu sungih mi hminthang pawlih zumnak a ngan. Cumi pawl sim phahin hi ca ngantu in ca siartu pawl kha anmah ih dinhmun fingfingah rinsantlak zetih ding dingin zaangfah a dil. Cun bung 12 nakah ca siartu pawl kha ni neta bik tiang zumtlak si ringring dingah a forh ih ziangtlukin harsatnak le tuarnak a thlen khal le Jesuh Khrih lawng kha zoh ringring dingah a sim. Ruahnak le ralrin peknak thawn a cakuat a cemter.\nKhrih cu vancungmi hnakin a saang sawn (1.4-2.18)\nKhrih cu Moses le Joshua hnakin a saang sawn (3.1-4.13)\nKhrih ih Puithiam sinak a saang bik (4.14-7.28)\nKhrih ih thukamnak a saangbik (8.1-9.28)\nKhrih ih raithawinak a saangbik (10.1-39)\nZumnak a thupit zia (11.1-12.29)\nPathian lungawiternak (13.1-19)\nA netnak thlacam (13.20-21)\nThunetnak le cibai buknak (13.22-25)\nFapa Sungin Pathian Ih Ṭongkam\n1Hlanlaiah Pathian in kan pupa pawl hnenah voi tampi a phunphun in profet pawl hmangin thu a rak sim. 2Sikhalsehla hi ni neta bik lamah cun kan hnenah a Fapa sungin a sim a si. Cuih a Fapa hmangin Pathian in lei le van a sersiam ih a netnak ah ziang hmuahhmuah nei ṭhehtu si dingin Amah cu a hriilmi a si. 3Amah cu Pathian sunlawinak langtertu a si ih Pathian sinak famkim a nei. Huham a neimi a thu in leikhawvel le vantlolak pumpi cu a cawmdawl ih a fingkhawi. Minung pawlih sual ngaidamnak le sual thianternak a tuah ṭheh hnuah vancungah Cungnungbik Pathian ih vorhlamah a to.\nPathian Fapa Ih Maksakzia\n4Pathian in a Fapa hnenih a pekmi hmin cu vanmi pawlih hmin hnakin a cungnung sawn bangtuk in a Fapa cu vanmi pawl hnakih cungnung sawn in a ret. 5Ziangah tile Pathian in ziangbangtuk vancungmi hman:\n“Nangmah cu ka Fapa na si;\ntuihsun ah na Pa ah ka cang zo,” *1:5 Saam 2:7\na ti dah lo.\nCuih tlunah ziangbangtuk vancungmi thu khalah,\n“Keimah cu a Pa ka si ding ih,\namah cu ka Fa a si ding,” *1:5 Saam 7:14\n6Sikhalsehla Pathian in a fatir leilungih a run thlah tikah,\n“Pathian ih vancungmi hmuahhmuah\nin amah cu an biak ding,”\n7Sikhalsehla vancungmi pawl thu ahcun,\n“Pathian in a vancungmi pawl cu\nthli ah a tuah ih,\nA hnaṭuantu pawl cu mei-alh ah\na tuah a si,” *1:7 Saam 104:4 a ti.\n8Cule a Fapa thu ah Pathian in,\n“Nangmah cu Pathian na si ih,\nna bawi tokham cu kumkhua in\na hmun ding;\nNa minung pawl dingnak in\nna uk ding.\n9Dingnak na duh ih sualnak na hua.\nCuruangah a si Pathian,\nNa Pathian in a lo hriil ih,\nNa rualpi pawl hnenih a pekmi\nhnakin a tum cuangmi upat\nlungawinak a lo pek,” *1:9 Saam 45:6-7 a ti.\n10“Cule Bawipa nangmah in\na hramthokah leilung cu\nna seemsuah ih,\nNa kut rori in van tla khi\nna sersiam a si.\n11Cu pawl cu an hloral ding,\nsikhalsehla nang cu na hmun ding.\nAnnih cu puan bangin an ṭet\nding a si.\n12Angki bangin na bil ding ih\nhnipuan bangin an thleng aw\nṭheh ding a si.\nSikhalsehla nang cu nangmah keel\nna si ringring ih na nunnak cu\ncu cem ti a nei lo,” *1:12 Saam 102:25-27 a ti.\n13Pathian in a vanmi hnenah,\n“Na ral pawl cu na kephah ih\nka ret hlan lo,\nka vorhlamah to aw,” *1:13 Saam 110:1 a ti dah lo.\n14Cuti a sile vancungmi pawl cu zo so an si? Annih cu Pathian a riantu thlarau an si ih rundamnak a ngahtu ding pawl bawm dingah Pathian ih thlahmi an si.


1 Samuel 14 | Laicianghlim (The Holy Bible)\n1Ni khat nia ah Saul fapa Jonathan in a raal thilthuam phur sahtu tlangval pa hnenah, “Khatta lamai Filistin raalkapte hnenah kawi nga sing.” ti in ti i. Ikhalselai a paa khiah rel lo i. 2Saul khai Kibeah khua hiang ai Mikron ai taleti hnia ah to i. Amah thawn mi zaruk tha um i. 3Shiloh ai Bawipa phungki Eli fapa, Phinehas fapa, Ikhabod nau Ahitub fapa Ahijah in ephod khiah sil i. Ikhalselai Israel mite in Jonathan vak teu khiah lo ling lo i.\n4Filistin raalkapte hnenah Jonathan kawi tum hmun lampui naak khat le naak khat ah lung sir pakhat veve um i. Lungsir pakhat hming khiah Bozez i ai a khatta hming khiah Seneh i. 5Cia lungsir pakhat khiah Mikmash ralkhatlam saklam hoi ai a khatta khiah Kibeah ralkhatlam hlanglam hoi i.\n6Ciafangin Jonathan in a raal thilthuam phurtu tlangval pa hnenah, “He vunpar cemlo raalkapte hnenah kawi nga sing. Bawipa in kin bawm thai pang i. Ziangmanti fangin mi tamngai thawn le mi tlawmniu thawn i tu seh Bawipa in o thill lo in zai in khai Bawipa khiah kham thill lo i.” ti in rel i. 7Ciamanin a raal thilthuam phurtu pa in amah hnenah, “Na thin songai um bangin a veksenin bawn tu. Na thin songai um bangin feh tu. Kaimah khai nangmah thawn feh tuh ve ing.” ti in ti i. 8Ciafangin Jonathan in, “Cia ilekhaw, amahte hmunah kawi nga singkhaw kinmah veve khiah amahte hmuh nga sing. 9Ciafangin amahte in, ‘Ning hnenah kin kawi hlanlo ciata in iang tuu-ih.’ ti in kin ti lekhaw amahte hmunah kawi lo in ding meng nga sing. 10Ikhalselai amahte in, ‘Kin hnenah kawi tuu-ih.’ ti in kin ti lekhaw kawi nga sing. Ziangmanti fangin amahte khiah kin kut ah kin ap zo i. He khiah kin ca in hnikhnaihhnak i tu seh.” ti in ti i. 11Ciamanin anite khai amahte veve khiah Filistin raalkapte hnenah hmuh i. Ciafangin Filistin te in, “Sik tuu-ih, Hebru mite khiah amahte relh hmun kua songin suak i hang.” ti in ti i. 12Ciafangin cia raalkapte in Jonathan le a raal thilthuam phur sahtu pa hnenah, “Kin hnenah hong tu i lai thil pakhat ning hmuh nga ing.” ti in ti i. Ciamanin Jonathan in a raal thilthuam phur sahtu pa hnen ah, “I hlun tu. Ziangmanti fangin Bawipa in amahte khiah Israel mite hnenah ap zo i hang.” ti in rel i. 13Ciafangin Jonathan khai a kut le a ke thawn umpaw in kaai ai a raal thilthuam phur sahtu pa in khai a hnua in hlun i. Filistin mite khai Jonathan hmai ah tlu ai a raal thilthuam phur sahtu pa in a hnua in hlun ai Filistin mite khiah rek i. Cia a hmasaber 14Jonathan le a raal thilthuam phur sahtu pa ai rekhnak mite khiah minung kul tluk i ai amahte rek hmun khiah acre (eka) a hrek tluk kau i.\n15Ciafangin camp songah le lo lakah le mi veksen lakah hlinhlin tlung i. Filistin raalkapte lakah le mi roktute lakah khai hlinhlin tlung i. Hlinhlin a rauh ngai in tlung i. 16Ciafangin Benjamin ram Kibeah ai Saul santari kiltute in sik fangin, mi tampui khiah pai berh ai heta le khiata lam ah feh murhmo i. 17Ciafangin Saul in amah thawn ai umtu mite hnenah, “A hming ko tu i lai, kin hnenin aisu suak i ti sik tu cuk ih.” ti in ruai i. Hming ko fangin, Jonathan le a raal thilthuam phur sahtu pa khiah um lo i. 18Ciafangin Saul in Ahijah hnenah, “Pathian thingkuang khiah hete ah kawih tu.” ti in ruai i. (Ziangmanti fangin ciateng ah Pathian thingkuang khiah Israel mite hnenah um i). 19Saul in phungki pa hnenah a pong laitak in, Filistin camp songai aw khiah cawm am am i. Ciamanin Saul in phungki pa hnenah, “Na kut khiah duk leh tu.” ti in ruai i. 20Ciafangin Saul le amah thawn ai umtu mite khai khawm ai raaltawng tuhin feh i. Ciafangin Filistin raalkap te khiah am bial in amahte le amhte veve vang thawn sat dun tawk i. Ciahlai ah, Filistin te bawm awngtu cia ram ai Israel minungte khai Saul le Jonathan thawn umtu Israel mite hnenah kom i. Ciatih bangin Efraim mualtlang lakai relhtu Israel mite khai Filistin te tlan i ti za fangin amahte khiah tawng tuhin hnawh i. 23Ciamanin Bawipa in cia nia ah Israel mite khiah o i. Raaltawng hmun khiah Beth Aven ah tawng i.\n24Ciafangin Israel mite khai cia nia ah thin rimsu ngai i. Ziangmanti fangin Saul in, “I raalte a phu i zul hlanlo zanlam tian rong ei tu khiah awrsia tuar tu seh.” ti in thukham bawn i. Ciamanin aisu in khai rongtep veng lo i. 25Israel mite veksen khiah tuupui pakhat songah hleng ai laipua ah khoitilu tawk i. 26Amahte khiah tuupui songah lut fangin khoitilu khiah far piapo i. Ikhalselai Saul thukham kih manin aisu in khai ei ngam lo i. 27Ikhalselai a paa in mite khiah awrsia thawn thukham i ti khiah Jonathan in lo za lo i. Ciamanin a ni khai a kut ai a fungkek thawn khoihnar khiah tok ai khoitilu khiah ei i. Ciafang in a mit khai fiang sungso i. 28Ciafangin mi pakhat in Jonathan hnenah, “Na paa in mite hnenah, ‘Tunnia ah rongei tu khiah awrsia cam hnak ngah tu seh.’ ti in thukham pe i.” ti in rel i. Ciamanin mite khiah bang i. 29Ikhaslelai Jonathan in, “I paa in Israel ram khiah hnaihnok i. Sik tu. He khoitilu a cik niu ei ai zaitluk in i hmai khiah i piang sungso i. 30Mite in amahte tawkhnak raalte ai zamhnak rong ei ta selai, zaitluk in pha tuh sawn napui i. Filistin mite tamngai khiah rek ngah tuh napui i sing?” ti in ti i.\n31Cia nia ah amahte in Filistin te khiah Mikmash in Aijalon ah hnawt i. Ciamanin mite khai bang ngai i. 32 Ciafangin Israel mite in a sut sahhnak tu le kawlpaw le kawlpaw niute khiah laipua ah ro ai, a sa khiah a thi kawmin ei i. 33Ciafangin mite in Saul hnenah, “Mite in sa khiah a thi thawn ei manin Bawipa lakah sual i.” ti in rel i. Ciafangin Saul in, “A sual ngai in bawn i si. Tunnia ah i hnenah lungto pui leu tuu-ih.” ti in ruai i. 34Ciafangin Saul in, “Mite lakah feh tu i lai, amahte hnenah, ‘Ning kawlpaw le ning tu khiah heta i hnenah kawih tu i lai, heta ro tu i lai ei tuu-ih. A thi thawn ei in Bawipa lakah sual mah ih.’ tin in rel tuu-ih.” ti in ruai i. Ciamanin amahte kawlpaw ten khiah cia zan ah kawih ai ciata ah ro i. 35Ciafangin Saul in Bawipa hnenah awlta pakhat sa i. Cia khiah Bawipa hnenah a sahnak a hmasaber awlta i.\n36Ciafangin Saul in, “Zanlai in Filistin mite khiah zing khuavar tian tawng nga singkhaw, pakhat bang khai taang lo in rek nga sing.” ti in ti i. Ciafangin amahte in, “A pha i ti in na ruathnak bangin bawn tu.” ti in sawn i. Ciafangin phungki pa in, “Heta ah Bawipa zawt rih nga sing.” ti in ti i. 37Ciamanin Saul in Bawipa khiah, “Filistin mite khiah hnawh ngang? Amahte khiah Israel mite kut ah ap nga sim?” ti in zawt i. Ikhalselai Bawipa in amah khiah cia nia ah sawn lo i. 38Ciafangin Saul in,” Israel mite bawite, heta ah kawi in, aisu in sual i pa ti si nga sing. 39Ziangmanti fangin Israel khiah o tu Bawipa nung song hmuah in, i fa Jonathan rin i tu seh thi tu rori seh.” ti in ti i. Ikhalselai aisu pakhat bangin khai sawn lo i. 40Ciafang Saul in Israel mite veksen hnenah, “Ningte hmunkhat in khia lamah um tu i lai, kai le i fapa Jonathan khiah he lamah hmunkhat in um nga ing.” ti in ti i. Ciafang in anite in, “A pha i ti ai na ruathnak bangin bawn tu.” ti in sawn i. 41Ciafangin Saul in Israel mite Bawipa Pathian hnenah, “A hman bangin kin ril tu.” ti in ti i. Ciamanin Saul le Jonathan khiah ril ai Israel mite tu luat i. 42 Ciafangin Saul in, “Kaimah le i fapa Jonathan kin ril tu.” ti in ti i. Ciamanin Jonathan khiah ril i. 43Ciafangin Saul in Jonathan hnenah, “Zai bawn i si, i rel tu?” ti in zawt i. Jonathan in, “I kut ai tokrolh par thawn khoitilu a cikniu lek tep ngawn ing. Ciaman in thi kul tuh ing.” ti in sawn i. 44Ciafangin Saul in, “Jonathan, na thi hlahlekhaw, Pathian in a rauh hngehnge in i cawh tu seh.” ti in ti i. 45Ikhalselai Israel mite in Saul hnenah, “Israel mite khiah he zah ai luangsuah tu Jonathan khiah thi ngai im? Thi zel hlah! Bawipa nung song hmuah in, a lu ai sam fangkhat bang khai laipua ah tlok tuh lo i. Ziangmanti fangin tunnia ah amah in Bawipa thawn naper zo i.” ti in ti i. Ciatih in Israel mite in Jonathan khiah o manin thi lo i. 46Saul khai Filistin mite khiah hnawh awl ai, Filistin mite khai amahte ramah tlung i.\n47Ciamanin Saul in Israel mite vumah a ukhnak khiah kho ruai ai nuamhmun cang ai a raalte khiah, Moab mite, Ammon mite, Edom mite, Zobah kumpibawite le Filistin mite khiah tawng i. A feh hmun cang ah amahte khiah hnawmcan i. 48 Ciafangin Saul in raalkapte khiah hmunkhat in khawm ai Amalek mite khiah taih ai Israel mite khiah a hnawmcantute kut songin suah i. 49Saul fapate khiah Jonathan le Jishui le Malkhishua i. A fenu panihte hming khiah, a te hmasa sawn khiah Merab i ai a nauta hming khiah Mishal i. 50Saul nu hming k Ahinoam i ai Ahimaaz fenu i. A raalkapte bawipa hming khiah Abner i ai Saul pu Ner fa i. 51Kish khiah Saul paa i. Abner paa Ner khiah Abiel fa i.\n52Saul nun song hmuah in Filistin te thawn hehlawti in raaltawng dun tio i. Saul in mi thahat le raalpha ngai hmu fangin amah naper tuhin lang de i.


Ka Cauk A Chuak Dengmang Cang! Lawmh A Um Tuk Ee! – Chin 11 News\nKa Cauk A Chuak Dengmang Cang! Lawmh A Um Tuk Ee!\nKA CABU A SUAK ZIK THLANG: Ngan loih ka um thei lo ruangah ka kum 13 ihsin ca ka rak ngan thok. Cumi hrangih ka co mi cu kawknak, relsiatnak, zokzetnak le nautat tuarnak men lawng a rak si.\nKa thisen sungih cangvai nohno mi calai hrik pawl cu mai duhthu ih thah theih a si loih, Sersiamtui in rak retsak mi a si ruangah thinnatnak le mitthli tlaknak pawl cu pahtlangin, sumpai zawngih a hlawknak siar ding um lo cingin le, mai neih mi hman heukhau bet lam si hman sehla, ca cu ka rak ngan rero thotho ih.. tu cun kum 30 kiangkap a rak si man zo!\nCuvek dinhmun le boruak lakih rak kho mi ‘Pangpar’ ka si ruangah a si ding, cabu suah ding tla hi cu ka tum lo men lawng si loin a ttih in ka ttih thlohthlo. Harsa takih kan rak ngan mi ca, cabu in kan suah ih mipi hnenah hnek le hnon rero a vun tul ding le, sumzin hman ngah ban loih neihsun a riaral bet ding cu.. ruah men hmanah ka ngaingam hrimhrim lo.\nCuvek cu ka rak si ko nan, Pathianin tul a ti thlang hi cun kanmai lam tumnak um lo riai in, USA ih Calai Somdawl Pawlkom hmangin kum tampi sung mekazin phunphun ih ka rak ngan mi ‘Nunthuleng Tawi’ lawrkhawm cabu cu, a vei khatnak hrangah, suah dingin tawlrel a rung si tariai!\nCabu ka suah ding thu rualpi pawlin an theih tikah copy 500 lawng cu a mal tuk thu in sim celcel hai. Pawlkom in in pek zat len bu 500 hrang lawng a si fawn; ka suah tum zat suah thei ding cun ting hra lai a tul bet lala.\nCubetah ‘Tlangzarh Program’ tuah lo cu a cang thei lo, in ti celcel ih.. cunah khal paisa a tul thotho. Cutiasiruangah, ka cabu tha in pe duhtu nan um a si le tiah order ka run la a si hi.\n#Bu #khat #man ➡ 2500 MMK. Ka cabu tha in pe duhtu cun in leisak zat ding kha in sim in paisa in kuat cia thei uhla ka lungawi zet ding.\nCun mipi hnenah dil duh mi ka nei: Nan khua hrangah bu 5, bu 10, tivekin nan leisak a si le (Hakha unau pawl bangin inn tin rori daih ih hlu thei ahcun a tha bik!) ca an siar ngenge ding. Curuangah nanmai hrang lawng si loin nan khua simaw, kawhhran simaw hrangah leih ceem dingin ka lo sawm duh a si. Cabu a lei duhtu cun comment lole inbox ah in rak sim hram uh.\nMUA: Blessing Nei\nPhoto: Roland Photography


MAN KUAN/CAWI KAN NGAM LO - Chinland Today Media\nJuly 27, 2009 12:25 pm·0 comments\n“Man kuan ngamtu ih piang an thangso ih, diktak ih man kuannak ram ih piangah thansohnak in hmun a co sinsin” ti thu hi zawi sim le rel sawn mi khal a si lo ih, zobik ih tuah ding ti khal a um ce lo. Ram thangso ih kan neihmi pawl khi kan zoh tikah, kan ram ih olsam le thupi hlapi ih kan neih lo mi tiang khalah “tax” an kuan ih, cumi hmangin an kuannak zawnzawn hnatuan vivonak ah an hmang theu. Leiman, lamzin man, cumi khami man tiin an kuan theu, cumi rak kuan duhlo tu an um pang a si ahcun, ningzah za ngaingai a si ding. Cumi thu ka ngan hmaisak duhnak cu, “Kannih Laimi kha hin, a man kuan ngam sehla, thansohnak lamzin kan zawh kan ti rero mi hin hmual a neiin, a cak sinsin thei ding; tiah ka zum.\nAhmaisabikah, hlasaktu pawl lam vun zoh duak sehla; an aw neih mawi cu an hmangih, an thlanhri put in, theitawk in khui suah theinak dingah an zuam theu. A hleice in, kan Lairam ah an duhzah khawngnak ding a umlo ti cu kan fiang cio dingih, Kawlrawn le Kawlphai kau sawn hmanah zuar khal hai sehla, kan ram naih deuhbik Mizoram hlasakthiam pawl lakluh zat la lut ding cun, har ngaingai a si ding. Cumi cu theihsak kan tum lo ih, Internet in simaw, a man kuan lemlo ih neihdan ding hawl in, kan rak copy sak ih, a suahtu le saktu in an hmuh ding zat hmu thei lo in an um theu.\nRamleng thleng ta ceng, cuvek pawl cu duhti va si duh nawn awm lo ih kan ngaih mi pawl khal a hluarkai sawn ah an cang!!! An sungkhat unau zozo si maw hmangin email ah an kuat awk terih, cumi hmangin midang dang Computer ih thun thei dingin an tuah sak aw. Hlasaktu pawl kan uar ih, hlasak thiam karh sinsin nak dingih kan ram minung pawl kan duh ahcun, man kan kuan ngam ding a si. Ramleng khal in cahawk a har nawn lo, ramleng ih um sinsin hrang ahcun, aman khal kuan sang deuh mai sawn ding a si. Ramsungih um in, khui khatah Ks. 1000/- ih an lei ahcun ramleng um pawl cun, cuhnak ih man khungin kan lei ngam ding khi a awm sawn.\nSingapore ih kan hruaitu pakhat thawn phone hmangih kan biakawk nak ka hngilh theilo mi pakhat cun, “Kan cabu hi kan lo kuat dingih, Singapore Dollar 10 in in rak zuar sak ding maw si?” tiah ka hei sut ih, anih cun “Malten maw, hinah cun cahmai pakhat ah cuti zat, kha ti zat tiin man khih cia (fixed rate) an nei ih, curuangah nan zuar thei ding ka zum lo” tiin in rak sawn. (An ram hmin ka salnak san cu a dik ruangah a si). Ram leng kan thlengih, kan hngilh mi tam sawn lakih ka duhlo zet mi cu, kan ramsung kan harsat zia kan hmu duh lo hi a si.\nHla lam ah, calai ah thansoh kan duh zet nan, a ngan tu le saktu pawl kan hlut sak ngam lo ih, ngan sinseh ti duhsannak hnakin, an ngan le an sak thei nawn lo duh sawn vek khi kan bang theu. Kan Laimi kan thansonnak ding ahcun, ramleng um tam zet tanrualnak kan tul ding. Rampi pakhat hruaitu thawn phoneih kan biakawknak ah, “Nan ram a thannak ding ahcun ramleng um pawl sumpai ih an tuan ngam a trul ih, ramsung um pawl in an thazaangin tuan seh” tiah in rak forh dah.\nSi, thuthang tenau deuh simaw, calai tam zet a va si lo hmanah, a suahtu in a suah ahcun, a man kuan dingih ramleng um (a hleice in) pawl in an rak ralrin awknak thawmvang a thang ahcun, tui kan neihmi hnakin calai le hla khal kan nei tam sinsin ding. Hlasaktu le cangantu simaw, ca suahtu simaw in, man kuan ngamtu Laimi kan um ti an theih ahcun, an calai khal an duhfir in, hlasak lam khalah, ‘Ka sak thei ko’ ti men lawng siloin, zuam sin dunnak in an thinlungah hmun a co sin dingih, cucu kan thansohnak ding khal a si sawn.\nRam sungih um pawl sawn hmanin an lei ngam ahcun, ramleng um pawl cun tam sawn kan lei ngamin, kan cah ngam ding sawn a si. Ram sungih um pawl in an nikhat (General Labour) hlawh ih an lei ngammi, ramleng um khalin kan nikhat hlawhin lei ngam bang sehla cu!!! Aw… kan calai, kan hla etc., a va karh zai in kan va thangso ding so!!!\nRamlengah kan um ih, kan duhtik hmanah biakin thleng thei kupkap lovin, kan thlarau tulsammi hman dawng thei ngut lovin kan um ti cu, kan hruaitu thlarau mitmeng pawl cun an hmu thiam ding nan, hmansehla Pathian thuthangtha simtu pawl ko ding cun kan cem in kan kuan ngam cuang lo. Sumpai lawng kan kuan ngamlo a si lo, kan can kan ui ih, cui kan uinak cun Pathian in hlatter sinsin ti khal kan ruat ngam aw lo lawng silo in, kan ruat siang lo.\nCu tiih kan kuan ngam lo sung ahcun maw, thansohnak cun kan sungkua hleilo in thlen lo dingih, kan ram le miphun cu midung ah fehin, mi hnuaiah in kun ter ringring ding khi a rak si. Kan Laimi lak khalah, hnamdang upa thawn khal kan kawmawk tikah, Laimi cu pum khat si a har ding thu ka dawng tam sawn. Cumi ih hram cu ka hawl theu ih, ka hmuh hmaisakbikmi cu kan kuan ngam lo nak hi a si.\nA par lamih ka simzo bangin, kan ram le miphun hrang kan ti ceng ahcun, a man kuan ngam kung, aman pe ngam kung. Cumi cu kan ram mipi khal a ti phur dingih, lamzin tharah a hruai ding. Kan unau Hakha hi kan tluk theilo zet in ka hmu, a san ih ka theih mi cu, annih cun an kuan ngam, hmin khal ah duh, an duhmi co ding khalin an can, an thazaang le an sumsaw kan kuan a si.\nCuvekin, Laimi sinak rak nei sawntu, kannih hin, kan calai hi kan duhih, kan Calai cu kan hminin siseh, Laimi tikhal, hnamdang pawlih in hmuhnak siseh, ti kan duh a si ahcun, kan kuan ngam ding a si. Kan pe ngam ding khal a si. Curuangah, ramleng um pawl, a hleice in, kan umnak hmun ihsin, kan Lairam thu le hla, kan Lairam thuthang kan thei ban thlang, cumi cu duhtawk loin, a man khal kuan ngam thlang dingin ka sawm aw duh a si.\nCutiih, kan kuan ngam ahcun, calai a karh sinsin dingih, ca nganthiam pawlin leilam thlawsuah beiseinak an nei thar ding. Cumi cun calai lam ah thansohnak in thlen dingih, kan ram cun hmelthar a suah ding. Kan hlasak thiam pawlin, thungai suahih hlasak duh sinsin nak an run nei dingih, thu le hla ah kan ram kan thang so ding hi a si.\nCalai kan neih tamnak le hla kan neih tamnak cun, kan Laimi tiawknak a sawh hnget dingih, thenhran theih loh khawp dinhmun ah in hruai ding. Kan Pathian thuthangtha phuangtu pawl khal an can sunglawi cu, leilam ro ruat loin an tuan thei dingih, kan ram in hmel thar a vun suah tik ahcun maw, ram tha le duhum za ngaingai ah a suah ding. Kan can, kan thazaang, kan neih sumsaw pawl hmuahhmuah, kan ram hrang kan ti ih,kan cem ral ih, kan kuan ngam ahcun, thansoh hlei lo hmabak kan neilo. Sinak kan duh ahcun, a man kuan ngam a tul. Lungrual kan duh khalah, a man kuan ngam a tul. Duhmi co thei ding khalah, a man kuanngam khal a tul.\nKan thlentum ram thleng ding khalah, aman kan kuan ngam a tul ti kan hmuh suah ih, kan theihthar lawng duhtawk loin, a tuah le tuan suak ngamtu kan si ding ni thlir in, kuan ngam uhsi tiin ka sawmaw duh a si.\nTags: Cahram, hniangsinpa


Chimp Eden - Chinland Today Media\nJune 25, 2009 11:08 am·0 comments\nBawipa cu kan parih a lungawi a si ahcun Amah in in hruai dingih cawhnawi le khuaitizu in a khatmi ram cu in thlenpi dingih in pe ding. –Mipumsiarnak 14:8\n– Job 3-4\n– Tirhthlah 7:44-60\nEugene Cussons in Chimpanzess zawng pawl a ruun hngai. Thawnginn hnak ih fate sawn innkhaan sungah an retmi, sa zuar sumtuah pawl ih an kaihmi zawng pawl le hramlak ih rak kaihmi zawng fate pawl cu Cussons in a khawm hngai ih Chimp Eden tiah hmin a sakmi hmun ah a thlah hngai. Hmanseh cuih zawng pawl cun Cussons cu an ttih ih an raal.\nCussons in, “Hih zawng pawl in mi ttha pakhat ka si ti in thei lo. Chimp Eden ah ka va thlah hngai dingih nuam sawn ih nun theinak ka pek hngai ding ti an thei lo,” a ti. Hramlak ih hei phurhnak kuang fate sungih a ret hngai tikah an tal nasa.\nHimi thawn tahtthim in kan zoh asile Pathian in sualnak sal sinak ihsin in ruun tikah kan rak el ttheu. Pathian in Israel mi pawl Egypt sal taannak ihsin a ruun hngai tikah hmun har sungin a fehpi hngai ruangah an hrangih a tumtahnak ttha parah rinhlelhnak an nei: “Egypt ram ah kir saal sehla a ttha sawn pei maw?” tiah an ti (Mipum. 14:3).\nKan zumnak nun lamtluan ah vei tampi cu kan dunglam ih sual zalennak kha kan hmailam ih zumnak ruangih duhduh nun thei lonak hnakin kan duh sawn ttheu. Cutikah Pathian Ttongkam sungih in humhimnak ramri pawl cu zalennak saangbik ah in thlengtertu lamzin a si tiah kan rin ngam a ttul.\nSualnak in zalennak thawn in thlem,\nHmanseh a thang sungah in kai hrem;\nJesuh thawn tuammi kan si tikah,\nZalenank diktak kan hmu ding.\nPathian Thu ngainak cu zalennak ih tawhfung a si.


Aung San Suu Kyi Kilhimtu Cherry Htet An Kai – Meifar\nAung San Suu Kyi Kilhimtu Cherry Htet An Kai\nSeptember 26, 2021 admin Myanmar 0\nMyanmar ram thurawn petu Aung San Suu Kyi kilhimtu (bodyguard) Cherry Htet cu ralkap pawlin an kaih thu September 24 sun ah an phuang. Nay Pyi Taw, Zabu Thiri Township ih ralbawi pakhat in rampi buaitertu tin pukmah 505 in taza a cuai hnuah an kai.\nRalkap pawl aiawh ih thuphuangtu Zaw Min Tun in “A thubuai pi bik pahnih cu kan zingzoi rero lai, NUG tapung pawl thawn an pehtlaih awk ruangah kan kai” a ti.\nCherry Htet in “March 6 ihsin thildik lo cu thildik lo a si tin na relsuak ngam lo asilen zianghman rel loin daiten um men aw. Thildik lo cu a dik a si tin na rel a ṭullo” tin a facebook cahmai ah a tarlang zo.\nMarch 17 sun ah “Khilam in CDM na tuah lo asilen ralkap lamtang tin hremnak kan lo pe ding in ti. Khalam in CDM na tuah asilen ralkap dodal tin kum 13 sung thawng kan lo thlak ding an rak ti ve, khatlam khatlam in kaih in tum ruangah ka hnipuan pawl phur in thawnginn sungah ka va lut lawlaw ding maw si. Ka hnipuan pawl ka tuahcia zo” tin a tarlang.\nMarch 14 sun ah We Love Daw Aung Suu Kyi Facebook Page ah “Ka nu, ka lo ngai tuk” timi post cu a share sawng. Ralkap in Cherry Htet an kaihnak a san cu hitin an tarlang ‘June thla ah NLD party, Bilin MP hlun Ma Thiri Yadanar thawn an pehtlaihaw ih dothlennak ih an cangvaihnak zuk pawl a kuat. NUG tapung pawl ih thuhla a sim thei.\nRamdang thuthang pawl hnenah ramsung thuthang a sim thei ruangah kan kai” tin an tarlang. Kum 30 mi Cherry Htet cu pukmah (W) 102/2021 le 505-A in thubuai an orhter ih an kai.\nZaw Min Tun In, “Zarhhnih Sungah Chinram Kan Nuai Cimit Ding” Tin Hro A Suang, CDF In Thu An Suah Ve\nRalkap In Tleirawl Kum 14 Mi Telin Nunau 4 Cu A Burpin An Pawngsual


Cut Throat Подписаться\nCut Throat - Не проверенная история\n23 июля 2021 г. 13:32:48 0 Отчет Добавить Подписаться\n1.- Cliff Hanger 1.- Cliff Hanger Вы можете отправить только один отзыв на каждую главу\n1.- Cliff Hanger 23 июля 2021 г. 13:32:48


VCTH | Archive | V-Tech\nHome » Archives by category » V-Tech\nFree Chat le Call App Larbik 10\nPosted on April 14, 2015 by vcth and saved under V-Tech\nTulai san cu Online in Free Chat, Message, Free Call, Free Video call ti pawl hi a lar vivo. Hi Free Call le Chat app pawl tla ramkhat le ramkhat ih a larmi an bang aw lo. VCTH ih hrilmi mi Free Call le Chat App larbik 10 tla cu a…\nComments Off on Free Chat le Call App Larbik 10 / Continue reading →\nZiangtin Youtube Video Software Hmang Loin Kan Download Ding\nPosted on April 13, 2015 by vcth and saved under V-Tech\nYoutube Video pawl download nak ah hlan ahcun Real Player hi ka rak hmang ṭheu. Neta lam in Real Player an upgrade vivo ih pay version hmang pawl lawng in duhtawk Youtube video le online ih video a dangdang pawl an download thei. Culo le Online video download nak software ti…\nGoogle Adsense in Sum Hawl Uhsi\nPosted on April 12, 2015 by vcth and saved under V-Tech\nBlog le Website neitu pawl hrangah Google Adsense in sum ngah thei a si. Google Adsense cu leitlun Advertisement Network tumbik a siih 2014 ah Blogger pawl le Website neitu pawl hnen ah tilarnak man $13.6 billion an pek. Google Adsense Ziang a si: Google Adsense cu Contextual Ads a siih…\nComments Off on Google Adsense in Sum Hawl Uhsi / Continue reading →\nWindows 10 A Suak Cing Ding\nPosted on December 12, 2014 by vcth and saved under V-Tech\nMicrosoft in Windows 10 hmeltheihternak cu January 21, 2015 ah Redmond, WA ah nei ding an si. Hi Windows 10 reveal event ah Microsoft CEO Satya Nadella, Windows execs Terry Myerson, Joe Belfiore, le Xbox chief Phil Spencer pawl in thusimnak an nei ding. Windows 10 ziangtikah mipi hnen ah tlang an zarh…\nComments Off on Windows 10 A Suak Cing Ding / Continue reading →\nGangnam Style Youtube View Siar Cawk A Si Nawm Lo\nPosted on December 4, 2014 by vcth and saved under V-Tech\nS. Korea star Psy ih Gangnam style cu Youtube view ah siar cawk a si nawn lo. December 1, 2014 ah Youtube in, “Psy kan ton hlan ah Youtube ah 32 bit (2,147,483,647) hnak ih tam sawn zohtu a um ding tiah kan rak ruat dah lo. Nan tu ahcun…\nComments Off on Gangnam Style Youtube View Siar Cawk A Si Nawm Lo / Continue reading →\nFacebook Kum 10 A Kim Ta\nPosted on February 4, 2014 by vcth and saved under V-Tech\nLeitlun Social Network tumbik facebook cu kum 10 a kim ta. Facebook cu February 4, 2004 ah Mark Zuckerberg le a rualpi pali Eduardo Saverin, Andrew McCollum, Dustin Moskovitz, Chris Hughes ih dinmi a si. Facebook ih a man cu $134 billion hrawng a si ding tiah an zum. January thlacem…\nComments Off on Facebook Kum 10 A Kim Ta / Continue reading →\nPosted on August 14, 2013 by vcth and saved under V-Tech\nTulai Social Media pawl lakah mipi a hip ih hmangtu a tam vivo mi Pinterest thu mallai sim ka duh. Pinterest cu zuk lam thawn a pehpar aw mi Social Media a siih Visual Media tiin tla an ko. Social Media pawl hi danglam ciar in thilti theinak le mahle…\nComments Off on Mipi a Hip Vivo mi Pinterest Thu Mallai / Continue reading →\nFacebook Sticker Ziang A Si\nPosted on July 10, 2013 by vcth and saved under V-Tech\nFacebook Sticker cu Android le iOS hrangah kan dung April thla lai hrawngah rak hman thok a siih tu ah Web Chat ah hman a theih thlang. Facebook Sticker a tuahtu cu Sophie Xie a si. 2012 ihsin Facebook ah hnatuan a thok. Facebook Sticker cu Emoticon phun dang a si…\nPosted on June 25, 2013 by vcth and saved under V-Tech\nVancung Thaihlio in Kan mino pi pawl Technology thawn pehpar aw thansonak hrangah tiah V-Tech ti program kan nei ih, hih V-Tech program a thoknak ah tu lai a lar rero mi Blog Platforms pawl thu mallai kan rel ding. Blog Platforms pawl an tampi, cu pawl lak ah WordPress,…\nPosted on June 18, 2013 by vcth and saved under V-Tech\nTulai cu ka man tinten blog ti vek le internet thu lam mallai ka hlet hlai. Cui ka hlethlainak in Blogger.com hi man a nei zet mi thil a si ti ka hmu. Blooger cu free web platform le hosting a si. 1999 ah Evan Williams le Meg Hourihan in…


Snak The Ripper feat. Onyx (Fr... -'Vandalize Shit'Pharoahe Monch (of Organized K... -'Halie Selassie Karate'Odd Future (aka OFWGKTA) -'Oldie'Notorious B.I.G. -'Juicy' Narrow Results by:CategoryAll CategoriesMusic Videos (1)LetterAll Letters# A B C D E F G H I J K L M N O P Q R S T U V W X Y Z LabelAll LabelsBackwoodz Studioz (1)Director< All Directorsbilly woodsVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 15:28billy woods (of Super Chron Flight Brothers & The Reavers) - 'Headband'(Music Video)Added: Apr 5, 2012Views: 700Label: Backwoodz StudiozSong Producer: Essex DogsVideo Director: billy woodsRating: (5 Stars) (2)Page 1 of 1 (1 Item Found)Page: 1


Baptism hnu ih Hrem tuarnak - Chinland Today Media\nMay 14, 2012 1:59 am·0 comments\nBaptisma hnu ih Hrem tuarnak\nPuithiam saang le a rualpi pawl hmuahhmuah le cutawk hrawngih a ummi Sadusi pawl cun tirhthlah pawl kha an halhsiktuk ruangah thil pakhatkhat tuah an tum. Tirhthlah pawl kha an kai ih mipi thawng a an thlak. – Tirhthlah 5:17-18\nBible Siar Ding: Tirhthlah 5:12-42\nMipi an tthekdarh aw thluh ih hremnak (persecution) a thleng. Pathian in a thei – cumi cu ttihzah upatnak thawn ka sim – nunnak hi zianghman harsat buainak tong loin a olsamtuk a si ahcun tthansonak ngaingai a um thei lo. Nuamnungtuk in na um asile Pathian ih a maksakmi khawkhan lairelnak na tthelh pang ding.\nMi pakhat cu rundamnak a ngah hnu ah Khrih thuthangtha ruangih tiduhdahnak zianghman thei lo le tong loin kum tampi a um thei men. Zumtu mi pakhat cu hremnak zianghman tong loin nun thianghlimternak tla a co thei men. Asinan zumtu mi pitling cun Thlarau Thianghlim ih baptisma a co hnu ahcun Khrih ruangih hrem tuarnak tong loin a um thei hrimhrim lo ding.\nDungthluntu pawl hi an Bawipa Jesuh thawn an umtlang lai ahcun mangbangza caan ttha hmang in an um. Hremnak an tuar lo, asinan Bawipa cu Nazareth khua mi tampi lakah tlang par ihsin tul thlak tumnak tiang a tong (Luka 4:16-30).\nZiang a va cang khal asile kan parah nasazet ih thutthennak le tuarharnak a um lo zia hmu thiam cio uhsi! Kannih cu nuntermi kan si, hruai suakmi kan si, thuneihnak thar ih thlengh danglammi kan si. A siat theimi sung ihsin a siat thei lomi ah thlengh kan si zo. Thihnak a um lai ah kannih cu vanlam nun neitu kan si, huat-awknak a um lai ah duhdawtnak cotu kan si. Pathian huham in minung sinak a uk, Bawipa in thihnak sungin Pathian huham ih tleunak sungah in luhpi. Bawipa in kan nunnak cu neelrawn ramcaar ih nunnak tiva vek a siternak kha ka hmuh thiam a ttul.\nNa nunnak le na hnattuannak a zate hniksak caan a ra thleng ding. Na minung sinak lenglam ih thleng ding, minung sinak ih na ruah thei hnakih saang deuh ruat thei ding, le tisami sinak hnakin saang deuh ih na thlen theinak dingah Thlarau ih nunternak in na zuam ding. Pathan Ttongkam ih a simi vek a si lai ding, “Curuangah atu ihsin Pathian raalthuam kha hruk uhla caan sia a thlen tikah nan raal pawl cu nan do thei dingih a net tiang nan do hnu ah nan ttanhmun cu nan hum ngah ding” (Efesa 6:13).\nHniksaknak na ton caan le a cemnetnak ka thleng thlang maw na ti lai ah, Bawipa in a cahnak huham thawn nunnomnak hmun ah a lo hruai ding.


PDF Hruaitu 5 An Kai – Meifar\nPDF Hruaitu 5 An Kai\nJanuary 25, 2022 admin Myanmar 0\nMandalay ramsung ih um tualsung mipi kilhimtu Mandalay Special Task Force-MSTF ih an hruaitu 5 cu January 22, 2022 ah ralhrang pawlin an kai. PDF hruaitu 5 ih thlennak inn cu ralhrang pawlin an rak thei thup, sun nazi 2:00 hrawngah an va kulh thluh ih meithal in an kap ciamco hnuah an kai tin Mandalay Ranger in an tarlang.\nMandalay Ranger ṭuanvo neitu in, “Patheingyi ramsung ih MSTF hruaitu 5 cu khuasung ah an va lut duak. Khuasung inn pakhat ah reilote sung an cam. An thlennak innkiang ah ralkap ṭuan zo, pension pakhat aum ih rawl dawr a ong. Cu pa le Tekone khua upa U Tin Win in ralhrang hnenah an rak sim thei, an kaih laiah U Tin Win khal a telve” a ti.\nMSTF hruaitu 5 an kaih ruangah MSFT thawn pehtlaih awtu pawl cu fimkhurten, ralringten um cio dingin theihternak an suah. Tekone khua upa U Tin Win hi a sual zet ih amah ruangah PDF 3 an thi zo ih pakhat in hliam a tuar, U Tin Win ih heknak ruangah tualsung mipi kilhimtu pawl an kai ṭheu.\nTualsung mi pakhat in, “Tekone khua upa U Tin Win hi a sual tuk, amah khal inn ah aum ngam lo ih ralhrang pawl hnenah aum ringring. Ralhrang pawlin ‘U Tin Win nan that asilen nan khawsen in kan urkang’ tin mipi pawl an hringhro ṭheu” a ti.\nMSTF hruaitu 5 pwal cu an kaih tikah meithal in an kap hmaisa, ziangvek hliam an tuar, an dinhmun cu an theithei hrih lo. Mandalay ramsung ah tualsung mipi kilhimtu 170 lenglo an kai zo.\nRalhrang In Falam Ah CDM Tuah 7 An Kai\nNauhak Pate In A Nau 2 A Kilkhawi, A Pa Le Pi Cu Bomb Puak Ruangah An Thi, A Nu Khal Siizung Ah Aum Lai


Saam Hla bu 1 (Psalms 1)\nSaam cabu cu Baibal ih Hlabu le Thlacamnak cabu a si. Hla phuahtu le cangantu pawl in kum tampi sung an rak phuahmi a si ih himi hla le thlacamnak pawl tla cu Israel pawl in an Pathian biaknak ah an hmang. A neta bik ah an Cathiang sungah an telh.\nHimi biaknak lam hla hi phun tampi a um. Thangṭhatnak hla, Pathian biaknak hla, Pathian thlawsuah lomnak hla, sual ngaithiam dilnak, ral nehnak hrang thlacamnak ti tla an si. Cule rampi hrang thlacamnak le pumpak thlacamnak tla an si. A hrekkhat cu pumpak thinlung thuuk zet sungih ummi thu phorhsuahnak a si ih a hrekkhat cu Pathian ih minung hmuahhmuah hin anmah ih ṭulhainak le an thinlung langternak tla an si.\nSaam Hlabu hi David ih nganmi a si, tiin zumnak a um. Asinain a zate cun a ngan lo, ti tla in zumnak a um ve. Siangpahrang David cu 1000 BC hrawng ih a rak ummi a si ruangah Saam Hlabu hrekkhat cu cuih hrawng ih rak nganmi a si ding, tiah zumnak a um. A hrekkhat cu (Saam 126 le 137 ti tla hi) Babilon saltaan laiih (586-538 BC), a si lole, hnu ih nganmi a si, ti hi theih fiang a si.\nSaam Hlabu hi Bawi Jesuh khal in a hmang ih Thukam Thar ngantu pawl khal in an hmang. Khristian Kawhhran a hramthok tir lai hrimhrim ah an sunloihmi cabu a si.\nSaam Hla fiing 150 hi ṭhen nga ih ṭhen a theih.\nSaam Hla bu 1\nBu Khatnak (Saam 1-41)\n1Mi ṭha lo pawlih ruahnak pekmi\na saang lo ih,\nMi sual lamzin a thlun lotu le\nPathian a hmuhsuamtu pawl lakih\na tel lotu cu mi thluasuak a si.\n2 Bawipa ih Daan thlun cu\na lungawinak a si,\nCuih Daan cu sunzan in a ruat.\n3Amah cu tiva kapih a khomi\nA tikcu ih a rahmi le a hnah tla\nA vuai dah lomi bangtuk a si.\nA tuahmi kipah a hlawhtling.\n4Asinain mi ṭha lo pawl cu\ncubangtuk an si lo;\nThli ih semhlo mi fanghi vek\n5Mi ṭha lo pawl cu Pathian in\na hnong ding;\nMi sual pawl cu mi ding lakah\nan tel lo ding.\n6 Bawipa in mi ding fehnak\nlamzin cu a kilveng ringring;\nSikhalsehla mi ṭha lo cun\nsiatralnak lamzin a zawh.


Ziang Hmuahhmuah Hnakin A Cak Sawn - Chinland Today Media\nAugust 15, 2010 12:49 am·0 comments\nBawipa cu siangpahrang a si. Sunlawinak huham in a thuam aw ih thazaang cahnak in a khat. – Saam 93:1\nBrazil le Agentina ramri ih a ummi Iguazu tlaser cu peng 1.67 a saumi Iguazu tiva ih tlaser 275 lakah zoh mawizet pakhat a si. Brazil ramlam kap ihsin a rami tlaser pawl ih aw hi Saam 93:4 ih, “Bawipa cu vancung ah uktu bawibik a si. Tipithuanthum ih huuk aw hnakin a nasa sawn ih tifinriat ih tisuar hnakin a cak sawn,” timi vek a si. Pathian ih tumzia cu, “Pathian cu kan harsatnak hmuahhmuah hnakin a tum sawn ringring,” timi ttongkam khal a um.\nSaam 93 ngantu in a nganlai ah siangpahrang pawl in ram an uk nain Bawipa Pathian cu ziang hmuahhmuah tlun ih uktu a si ti a thei. “Bawipa in a uk” tiah a ngan. “Na Siangpahrang tokham cu a hramthok ihsin a rak ret zo, caan a um hlan ah Nang cu na rak um zo” (cc.1-2). Ziangtluk in tilet le tisuar cu saang hmansehla Bawipa cu, cumi pawl hnakin a nasa sawn ringring.\nTlaser huuk cu a nasa ngaingai, tisuar umter ding hi thu danglam a si. Tuih sun ah sumpailam le pehtlaih awknaklam harsatnak tlaser in in fen hlo ding vekin kan ruat aw. Cuvek caan ah zumtu pawl cu kilvengtu kan nei. Amah cu Bawipa a si, kan ruat theimi le kan dil theimi hnakih nasa sawn in hnattuan theitu a si (Efe. 3:20). Amah cu kan harsatnak hmuahhmuah hnakin a tum sawn. – C.P. Hia\nNa nunkhawsak raaldonak ah bawmtu nei lo si hmanla,\nPathian ih huham cahnak cu na ttanhmun;\nNa thazaang ttawnttainak a tharter saal ding,\nNa zawn a lo ruattu Pathian a si ruangah. – D.De Haan\nPathian ih cem ni nei lo huham cu\nna hmuhnak bite thawn ziangtik hmanah va tah hlah.


David Lah Thawng Thlaktu Daw Suu NLD – Zion Tlang Media\nDavid Lah Thawng Thlaktu Daw Suu NLD\nJune 30, 2020 admin Kawlram Thawng\nKhristian thuthangṭha simtu Saya David Lah thawng thlaktu cu NLD acozah hotu Daw Aung San Suu Kyi a si. Hi hi Chinmi zumtupawlin kan theih palh lo a thupi. Ziangtin? Emergency Management dan pahbalnak thu thawn kaih le thawng thlak a si. A thupibik cu Coronavirus Response Team hotu siannak thawn ih kaih a si. Cutawkih thuneitu Chairperson cu Daw Aung San Suu Kyi a si Ziangruangah an kai? Vote duh ruangah a si. Kawlmi 50% lenglo cu Budhhist luarkai(extreme) an si ih Khristian le biaknak dang siatsuah duhtu an si. Daw Suu hi biaknak dang ṭantu ah an puh ringring.\nCupawl cun NLD an vote lo ding a phangih lungawiter a tum hai ruangah Saya David Lah an kaihnak a si. Hitin Kawlpawl di riamter a tum a si. Daw Suu hi a nu Daw Khin Kyi cu Methodist kawhhran a si ih a pai thih hnuah a Nu thawn lawngih nuhmei an si. A pasal Eric le a fapa pawl khal Anglican kawhhran an si. Amah khal Khristian ding awm-ang tak a si nan Sinak/Thuneihnak duhah Bawipa phatsanin milem le lukawng hmaiih kun rerotu a si. Hivek minung hi zumtu hrangah cun thlun ci a si pei maw?\nPrevious Post:Australia Mipi Ca Ah A Voi Hnihnak Tangka Lut Ding\nNext Post:Blackpink Pawl Nih Tuah Khawh A Si Bak Lo Mi Thil Pawl


Tedim Mipi Humlhimtu Cu Zomi Army In An Kap Ih Thilri Ting 30 Man An Laksak – Vapual Auaw\nChin ramkulh Tedim khawpi ih mipi humhimtu pawl cu India le Chin ramri ah raldo zir in umhmun an khuar ih may 22 zing ah Zomi Army tiah kan theihlarmi Zomi Revolution Army ( ZRA ) pawl in an do thu anmah rori in Myanmar Now an simthei.\nTlansuak ngah mipi humhimtu pakhat cun “Zinglam kan thofang a si. Hlaral in thawmvang an nei ih “ZRA kan si” nan himnak dingah tlanzang uh tiah in auh. Cumi rual cun meithal an kap puak ciamco. Minute 20 hrawng in kah hnu khalah Zomi tong in an biakawk kan thei ban. Kan thilri zianghman kan la man lo ih phone ,Camera tlunah meithal zun 5 le ting 30 man hrawng thilri in laksak. An lak thluh thei lomi kan thilri dang khal an vaw siat thluh a si,” tiah a ti.\nZomi Army pawl cu India ram Manipur hrambun ralthuam kai an si ih ziangruangah an miphunpi Tedim zomi pawl an do, an kap timi cu theih a silo. Anmah khal in ca an suah hrih lo ih ,thusuhnak khal an let hrih lo. Hrekkhat cun Zomi Army cu meitei ralthuam kai bangin Myanmar ralkap in remnak an tuahpi ih anmah miphunpi an do si ko ding tiah an ti ve. Zomi ti tikah India ramsung ih zomi le Myanmar ramsung ih zomi an um ih Zomi Army ZRA cu India ram Manipur hrambun ralthuam kai an si.\nKalaymyo Tlawnginn Kiangah Bomb A Puak


MITHMUHLO ZUN - Hre Mang\nMITHMUH LO ZUNNGAI: HAMCIA MI MO\nKhuahlan lai khawte pakhat ah fala mawizet, farah fa a rak um. Tlangval a nei dah lomi, fala thianghlim asi. Voikhat cu ramkulh siangpahrang inn ih hnatuantu pawl siangpahrang fapa hrang nupi hawlin cui khawte ah an thleng. Cui khawte sungih farahfa fala mawi zet cu an hmuh tikah siangpahrang fapa nupi dingah an ham ih sui zunghruk an pek. Cutin fala nute cu an ko ih thu an sim, “Siangpahrang fapa in nangmah hi nupi dingah a lo duh, curuangah suizunghruk hi hruk ringring aw la, cule tlangval dang pawlin nupi dingah ham zo mi asi ti an lo thei dingih an lo hnai hnok lo ding. Cutin, siangpahrang fapa cu nangmah tthih ding a timtuah rero lai, nan nupa in nan um nak ding innpi le innsung ziangkim a timtuah theh ve ten nan khua ah a ra dingih nupi ah a lo thit ding” tiah thu an cah taih siangpahrang innsang hnatuan tu pawl cu an tlung sal.\nCui hnu lamah fala nu te cun a suizunghruk cu a hruk ih nitin te lo ah hna a ttuan theu. A thinlung sungah ziangtik hmanah fala, tlangval dang nei thei asi nawn lo, a thinlung sungah a mit in a hmuh hrih lo mi siangpahrang fapa cu a khat theh, hmuh a cak tuk ih ziangtik lai khalah cui siangpahrang fapa lawnglawng a ruat. Hna a tuan tla le a tha a tho tuk, a lung a awi ringring. A kiangkap um pawlin an thei thiam lo, mi aa maw si an ti. Siangpahrang fapa thu mi in an sim asile a lung a awi tuk, a ngai khawp thei lo. An ram siangpahrang pa thu, an insang thu, an thuanthu, an ram uk dan thu, ral an do thu, ti pawl hi nitin in a sim ih a rel, cuvek rel tu pawl pohpoh rualpi tha ah a tuah. Siangpahrang insang relse tu, dodal tu pawl cu a hua ih siangpahrang insang ttantu pawl cu unau vekin a zoh. Cutin an khawsung milian bik pa ih fanu fapa pawl hnak hmanin a lung a awi sawn. Ziangruangah hi farah nu te hi hi tluk a lung awi si pei tiah an khawsung mi pawl an mang a bang theh.\nKa cakuat hi ngainak mithli thawn ngan theih sisehla, ka va duh um em! Na ratnak ni cuan in ka nung, nitin ka lungsungah nangmah lawng in hmun na luah, ka lungawinak cu nangmah lawng na si, kan khua ih tlangval pawl tla in inleng theu nan, ka mithmai an hmu nawn lo, ka thinlung sungah hmun an neinawn lo. Na zunghruk kuat mi in nitin thu isim, ka thinlung ikaihhrem sak. Ka tisa mit in ka lo hmu lo nan, ka thlarau mit in ka lo hmu ringring. Nunnem, hmeltha, duhnung, zaidam, zawnruat thei, fim, huham nei, thatnak tinkim thwn thuam mi, ramkulhpi siangpahrang fapa in kei farah nu te, khawsung mi pawlin zianghman ah siar lo mi, nautat rero mi, nupi dingah in duh ih I ham, zunghruk I pek mi cu ka theih thiam lo duhdawtnak asi. Asinan, zungruk cu ka kutzungah ka bun fawn, zum lo theih asilo. Ka lungawi dan hi ka suah ihsin ka neih dah lo mi lungawinak asi.\nNangmah ka lo ngai nakah kan khawsung ih lennak, thatnak, nuamnung cennak cu zianghman ah ka rel lo. Nangmah tel lonak ah zianghman nuam ka ti lo, ka lungsungah na thlarau in hmun a luah theh. Mithmuhlo Duhbik in ziang a duh ih ziang ahua ding ti lawng ka ruat. Na duh mi duh in, na huat mi hua in, na lungthlitum famkim tertu dingah si hram dingna ti ah thlaza ka cam. Leitlunah milian mitha, hmel thatha, an tampi lai ah, leitlun ah bawi upa, siangpahrang fanu mawimawi, an um lai ah, ziangruangah kei hi iduh ih ihril asi pei tihi ka thinlung in a thei thiam lo. Ka fiangmi cu keimah thatnak le zuamnak ruanah asilo, nangmai duhhrilnak liolio in iduhdawt ih nupi dingah iham, sui kutzungbun ipek.\nAw, Mithmuhlo Duhbik, na duhdawtnak hi ka lei damsung lungawiter tu asi. Na duhdawtnak zungbun cun ka leitlun khualtlawnnak ruahsannak ineihter, ziangvek in harsatnak ka tawn canah siseh, ka rualpi thatha pawlin a nih cu farahfa asi tiah indungtun tikah siseh, pasal tawng lo tiah hnihsan le zuar thlai ka tawn can ah siseh, tlasam zetin ka um lai khalah, ka mitthlam ihsin na hlo dah lo, ka lo ngai ih ka lo hmu cak tuk. Na thu hla an ngannak cabu cu ka siar ih ka zungbun cu ka zoh ringring. Cuticun ka umnak khua ah ziang a cang timi le zo in ziangtin in zoh, ka thu hla ziangtin an sim timi pawl khal ka ruat nawn lo. Kan khawsung tlangval thatha, nupi pasal neih awknak buai maksak tatak, nawm awknak pawl cu zianghman ah ka ruat nawn lo. Ka lo duhdawt zia langternak ah zianghman tuah thei mi neihmi le sumsaw ka neih lo vekin nahrangah ziangha ka sung ding timi lawng ka ruat. Cuticun sunmi ka neih asile ka lo duhzi hi itheihsak dah pangah ka ti. Cutincun nangmah ka lo hngak ruangah kan khawsung mi pawlin in hnihsan, nautat asile ka lung a awi sinsin. Na rat nak ding lamzin, kan khawhnar ka cuan ih sunzan ti loin zan ka it tik khalah nangmah ka lo ruat, ziangtikah ka tlangval pa a ra ding ti lawng ka ruat, ziangtikah ka duhbik mi, Mithmuhlo ka tlangval pa in ira hruai ding, ziangtikah siangpahrang inn sungah siangpahrang fapa nupi lukhum ikhum ter ding, ziangtikah ka pasal siangpahrang fapa in keimah itthitnak mopuai ruai a theh dingih mithmuh theih in mipi hmaiah ‘himi ka nupi duhbik mi asi’ tiah a phuang suak ding, aw, cu pawl ka ruat nakah na ratnak ni cu a tu rori ah ra thleng cing ding vekin ka ruat. Ka lungsung cu lungawinak sim cawk loin a luahkhat tikah ka kiang um pawlin mi aa ah in ruat theu. Fala aa ah in ruat theu.\nAw, Mithmuhlo Duhbik, duhdawtnak hi meisa sisehla ka taksa pumpi hi a kang ral theh zo ding. Nangcun iduh ruangah suizungbun ikuat, keicun na hnenah zianghman man neimi lo kuat ve ding ka nei lo. Ka neihmi umsun cu ka nunnak hi asi. Ka nunnak cu nangmai ta asi zo, iham vekin nah rang lawngah ka nung asi. Na ratlai hlan ah rin um zetin ka rak nung asi. Ka thinlung sung hmun luahtu cu nangmah lawng na si. Na duh lo zawng ka tuah pang ding ti ka phang, na huat zawng thawn kan kawm aw pang ding ti ka phang. SIhman sehla cui phan nak le tihnak pawl cu iduhdawtnak thawn tahthim tikah zianghman rel tlak an si lozia ka thei.\nAw, Siangpahrang Fapa, kan khua cu khawte asivekin zohman in siangpahrang fapa a ra ngaingai ding an zum lo. Keimah nupi ah nei dingin na ra ding tla zohman in an lo zum lo. Siangpahrangpa tla mit in an hmu dah lo ruangah siangpahrang fapa tla a um ding tla an zum lo. An kaa in cu an sim theu nan an nitin nun cu siangpahrang uk ram tla a bang lo. SIhman sehla, kei cu, na hrangah kumkhau rinum ka um ding asi ti itheihsak aw.”\nCui Siangpahrang Fapa cu zo asi?\nCui khawte fala, hma cia mi mo zo asi?


Aluminum Cutting Wheel Aluminium Cutting Blades Group Aluminum Cutting Wheel Cutting Blade Aluminium Cutting Blades Aluminum Cutting Wheel Aluminum Cutting Saw Blades Ultra Thin Convex Circular Saw Blade Aluminum Cutting Wheel – selectracing.info\naluminum cutting wheel aluminium cutting blades group aluminum cutting wheel cutting blade aluminium cutting blades aluminum cutting wheel aluminum cutting saw blades ultra thin convex circular saw blade aluminum cutting wheel.\nweiler x x t alus tiger aluminum cutting wheel touch to zoom, jdsr circular saw blade set mmxt cutting disc rotary jdsr circular saw blade set mmxt cutting disc rotary mmxmmxmm tct saw accessories for wood aluminum,aluminum cutting disc aluminum oxide for manual grinders alu aluminum cutting disc aluminum oxide for manual grinders alu series, cutoff wheels grinding the home depot in x in x ,, mm g type teeth aluminum cutting disc nac free shipping mm g type teeth aluminum cutting disc nac free shipping , aluminum and nonferrous metal cutting saw blades toolstodaycom aluminum and nonferrous metal cutting saw blades toolstodaycom industrial carbide saw blades, china factory aluminum oxide cut off wheel mm china factory aluminum oxide cut off wheel mm metal cutting disc, cgw quickie cut wheels cgw camel grinding wheels shop manufacturers cgw type quickie cut cutoff wheels wheels aluminum cutting, diatool pc vacuum brazed diamond blade cutting disc for multi diatool pc vacuum brazed diamond blade cutting disc for multi purpose cast iron rebar aluminum, aluminum cutting blade at rs piece aluminum cutting blade aluminum cutting blade.\nPosted on 10/23/2019 01:19:14 am Full size aluminum-cutting-wheel-aluminium-cutting-blades-group-aluminum-cutting-wheel-cutting-blade-aluminium-cutting-blades-aluminum-cutting-wheel-aluminum-cutting-saw-blades-ultra-thin-convex.jpg


Iran in Siir Awk Nak Malte A Nei - Chinland Today Media\nMarch 8, 2012 9:48 am·0 comments\nIsrael Prime Minister, Benjamin Natanyahu cun US President, Obama thawi an komawk nakah Iran in Israel ralkap leh ralthuam cahnak hmaiton a duhlo a si ah cun siirawk nakcan malte lawng a neilai tiah a simih, Iran in a Nuclear ralthuam tuahmi bansan dingih an nawrnak a bansan duhlo a si ah cun Israel cun a ram leh a mipi pawl humhim nakdingah diknak covo a nei ih, Isreal ram mipi humhim nak dingah Israel Cozah cun ralkap cahnak hmangdingin a kutzam a muanglo ding a ti.\nIsrael Prime Minister, Benjamin Natanyahu cun Israel Cozah cun a ram mipi pawl ningttih leh thlaphang ih umter ringring hi a sianglo ih, Israel himnak cu Iran in a siatsuah dingkhal Israel Cozahcun rem a tilo a si a ti. Israel Prime Minister, Benjamin Natanyahu cun Iran Nuclear ralthuam tuahmi bansan dingih ram dangdang in an nawr nakcu Israel khalin a zoh in a thlingthla ringringih, Asinan himi thuhla ziangvek a si ding timi hngah ringringcu Israel cun a tumlo ih Israel siatsuah tumtu pawlih duhdan cu Israel in ti hlawhtlin ter a tumlo a ti.\nUS President, Obama cun Israel in Iran kahmai a tumnak thuah ram dangdang in Iran hremnak an pekmi ih rahsuak ziangvek a si timi hi zohfiang hrihta sehla a duhthu a simih, US leh Israel rualpi tthat awknak leh pehzawm awknak cu bawhcat theihlo hri vekih ttang a siih US cu Israel lamih a ttan ringring ding thukhal Obama cun a sim.


Malaysia ah Chinpa nasa zetin thawi a tuar | VCTH\nHome » Thuthang » Malaysia » Malaysia ah Chinpa nasa zetin thawi a tuar\nBy vcth on December 14, 2017.\nMalaysia ah December 12 zaan ah Chinpa pakhat nasa zetin thawi a tuarmi Video cu Vapual Aan in a Facebook ah a post.\nFacebook hmangtu Vapual Aan cun Laipa zuu a ri tuak ruangah thawi a tuar tiah a ti.\nAsinan thuhla theitu hrekkhat ih sim daan ah a rualpi hrekkhat cu zuu ri in a buai an au kio. Malay tlangval pawl in an buaipi tikah an tlan hlo thluh. Tu ih thawi tuarpa cu ziang sualnak ka tuahlo tiin a tlan lo ih amah riangri nasa zetin thawi a tuar ti a si.\nDarhlei Cuai Cung timi in, “kan innkiang ah au thawn a ring tukih kan it thei lo ih kan va feh. Hi Chnpa cu nasa zetin thawi a tuar. A rualpi pawl cu an tlan hlo thluh. A thawitu Malay pawl hnen ah ngaithiam kan dil sak ih cutin inn ah kan thlah. Culak-ah mai rualpi thawi tuar bawm lo in Video a rak zuk ih facebook ih a post tu Chinpa an rak um bet cu a poi tak si,” tiah a ti.


Leitlun Ih Mipa Serh / Zahmawh Tumbik Ram An Phuang – Meifar\nLeitlun ih mimawi bik, micak bik, mithiam bik… tin an phuang ṭheu. Tuiṭum ahcun mipa serh tumbik ram an phuang ih Myanmar ram cu a lang lo. Ram 86 ah zingzoinak an tuah ih mipa serh tumbik ram cu Ecuador ram a si, a tlangpi thu in an mipa pawl ih serh cu 6.93 inches in a sau ih a tum ṭha hemhem.\nLeitlun ih mipa serh te bik ram cu Cambodia ram a si ih 3.95 in a sau. Mipa serh tumbik top 10 ram pawl cu (1) Ecuador, (2) Cameroon, (3) Bolivia, (4) Sudan, (5) Haiti, (6) Senegal, (7) Gambia, (8) Cuba, (9) Netherlands le (10) Zambia ram pawl an si.\nMipa serh te bik ram top (10) pawl cu (1) Cambodia, (2) Taiwan, (3) Philippines, (4) Sri Lanka, (5) Hong Kong, (6) Bangladesh, (7) Thailand, (8) Vietnam, (9) Malaysia le (10) Singapore ram pawl an si.\nNupa-sinak hman tikah mipa serh a tum le te hi a thupi maw tin siibawi Navin Khosla hnenah an sut ih, “Thupi lo, mipa serh tum le te cu an koppi nunau aiin anmah mipa pawlin an buai sawn. An rinsan awknak ciikhat khal a si, a thupi sawn mi cu an cak ṭha ding hi a si” a ti.\nLeitlun ih mipa serh tumbik an timi cu US, New York khawpi ih um Jonah Falcon a si. A serh cu 13.5 inches (34.4cm) in a sau ruangah mi pangai ih bawngbi hi a hruh ve thei lo.\nAn Inn Neitu Ruangah Zawhte Thawn An Neiaw


Lu Min Nupi In “Zantinten Ka Mang Ah Ka Hmu Ṭheu Ih Ka Ṭap Ringring” A Ti – Meifar\nLu Min Nupi In “Zantinten Ka Mang Ah Ka Hmu Ṭheu Ih Ka Ṭap Ringring” A Ti\nAugust 29, 2021 admin Myanmar 0\nKum 51 mi Lu Min cu Myanmar lemcan thiam hminthang a si, Academy laksawng khal vei tampi a ngah zo. 2014-2017 ah Myanmar Motion Picture Organisation ah chairman a ṭuan.\nMyanmar ramsung buainak ah mipi lamtang a si ih ralkap in thuneihnak an lak veten lamzawhnak ah a tel. Cutin a cangvaih ruangah February 20, 2021 zan ah ralkap pawlin an inn ah an va kai ih Insein thawnginn sungah an khum.\nThla 7 sung thawng a tla zo nan an suah ding caan hi theih a si hrih lo, Insein thawnginn sungah harsatnak phunphun tuar in caan a hmang rero lai. Tuinaite ah thawnginn ihsin Lu Min a suak cing ding timi thuthang diklo a lengvak ih a nupi Khin Sabe Oo in arak thei ve.\nKhin Sabe Oo in a rualpi hnenah “August 27 sun ah Lu Min a suak ding timi thuthang diklo ka thei cu ka thinhar a luar deuhdeuh. Zantinten ka mang ah ka hmu ringring ih ka thinhar tuk ruangah ka ṭap ṭheu” a ti.\nA Nupi In A Tlansan Hnuah Milem 7 A Lei Ih Duat Zetin A Kilkhawi


Zaan thim hnu khalah Ralkap le Palik an cangvai ih mi pakhat an kap that - Falam Online Media\nTanintharyi ramṭhen Dawei myo ih mipi thlacamnak an nei lai ah palik le ralkap in an kap ruangah mipakhat a thi.\nZaan nazi 8 ah Ralkap ukhruai dodalnak ih nunnak liam pawl hrang thlacamnak an nei lai ah cerekngai thawn a ṭang le zak karlak ah an kap ngahmi a siih cerekngai thawn hliamtuar pahnih le rubber cerek hliamtuar khal an um tiah theih a si.\nAhmun ih um ve tu mipakhat cun “ဗိုလ်ချုပ်လမ်း ah Dothlengnak ih nunnak liam pawl hrang thlacamnak kan nei lai ah ziin kan khammi pawl palik in an ṭhiatbal ruangah venghnih kom in bungbel darkheng kan tal ciamco.”\n“Cuhnu ah palik in cerek ngai le rubber cerek thawn in kap ciamco. Nazi 9 hrawng ah Ke thum nei mawṭaw mawng kum 40 vuakvel mipakhat an kap ngah ih nazi 11 hrawngah a thi. Hliamhmatuar khal an tamzet” a ti.\nRalkap le palik pawl cun kiangkap ih dawr tawh pawl khal an bal ih dawr thil pawl an fir ciamco tiah a hmutu mipakhat in a rel.\nKawl ralkap le palik pawl hin tuisun March 11 ni ah mi 10 hnak ih tam an kapthat zo a si.\n← Manipur cozah in Myanmar raltlan cohlang tum\nCDM ih teltu Siizung hnaṭuan pawl Cozah inn ihsin an dawi suak thok →\nTitoihpuai boruak ih Thuthang diklo thlah darh hrim mi pawl